Palitra qəzetiElmə dövlət dəstəyi aktual elmi nəticələrə rəvac verib\nElmə dövlət dəstəyi aktual elmi nəticələrə rəvac verib\nTarix: 24.07.2013 | Saat: 21:46:00 | E-mail | Çapa göndər\nAzərbaycan dövləti digər sahələrin inkişafı ilə yanaşı, elmin inkişafına da strateji yanaşma nümayiş etdirir. Bu gün elmi tədqiqatçıların, alimlərin araşdırmalarının dəstəklənməsi üçün dövlət tərəfindən maddi, texniki və sair yardımlar edilir. Dövlət elm adamlarının fəaliyyətinin stimullaşdırılması üçün bütün lazımi tədbirləri görür. Elmin İnkişafı Fondunun yaradılması və bu qurumun elm layihələrini hər bir istiqamət üzrə ayrıca maliyyələşdirməsi sözügedən sahədə digər region ölkələrində və dünyada analoqu olmayan çox müsbət bir tendensiya yaradıb. Bundan başqa, ölkədə elmi tədqiqatlar və eksperimentlər aparılması üçün texnoparkların yaradılması, AMEA-da baş verən islahatlar və sair görülən tədbirlər də elmin inkişafı və onun cəmiyyət üçün effektiv, faydalı olması, istifadə oluna bilən nəticələr verməsinə hesablanıb. Buna görə də son dövrlərdə elmin inkişafı əsasən müxtəlif elm sahələrinin sərhəddində inkişaf etməklə yeni-yeni elmi və praktik nəticələrin alınmasına gətirib çıxarır.\nBu nöqteyi-nəzərdən M.Ə.Salmanov, M.H.Vəliyev və Ə.Babaşlı tərəfindən yazılmış “Mikroorqanizmlərin iştirakı ilə deqradasiya və transformasiya” monoqrafiyası mikrobiologiya və üzvi kimya elmlərinin vəhdətində aparılan elmi-tədqiqat işlərinin elmi və praktiki nəticələrini özündə əks etdirən mikrobioloji kimya-elm sahəsinə həsr olunub.\nMonoqrafiya ilə bağlı bizə məlumat verən müəlliflərdən biri - professor Məmməd Vəliyev qeyd etdi ki, mikrobiologiya və üzvi kimya metodlarının (üsullarının) birləşməsində (birliyində) əvvəllər alınması çətin olan mürəkkəb birləşmələrin alınması mümkün olmaqla yeni qanunauyğunluqlar aşkar olunur: “Son dövrlərdə inkişaf etmiş elm sahələrindən biri olan mikrobioloji kimya elmi mikroorqanizmlərin təsirindən kimyəvi maddələrin, o cümlədən üzvi maddələrin, neft karbohidrogenlərinin və digər təbii birləşmələrin müxtəlif kimyəvi çevrilmələrə (reaksiyalara) uğradılması nəticəsində, kimyəvi üsulla alınması çətin olan yeni funksional tərkibli birləşmələrin, əsasən də asimmetrik mərkəzləri olan optik fəal birləşmələrin alınmasına gətirib çıxarmasıdır”.\nQeyd etmək lazımdır ki, mikrorqanizmlərin iştirakı ilə üzvi kimyada olan əksər reaksiyaları aparmaq mümkündür. Bu zaman kimyəvi reaksiyalarla çətin alına bilən və bəzi hallarda ümumiyyətlə, kimyəvi reaksiyalar əsasında alınması mümkün olmayan birləşmələr alınır. Aparılan tədqiqat işləri bir sıra elm sahələrinin sərhəddində yerinə yetirilməklə onların inkişafına səbəb olur. Bu elm sahələrinə mikrobiologiya və üzvi kimya ilə bərabər neft kimyası, biokimya, zərif üzvi sintez və ekologiya da daxildir. Xüsusilə qeyd edilməlidir ki, sözügedən kitab bu sahələrə aid mütəxəssislər, yaxud tələbələ üçün dərs vəsaiti və mənbə rolunu oynayır.\nYuxarıda qeyd olunan “Mikroorqanizmlərin iştirakı ilə deqradasiya və transformasiya” kitabı vaxtında yazılmaqla 3 fəsildən və 207 səhifədən ibarət olmaqla, kitabın sonunda istifadə olunan ədəbiyyatların siyahısı verilir. Birinci fəsildə neftin, o cümlədən neft karbohidrogenlərinin və onların törəmələrinin mikroorqanizmlərlə deqradasiyası verilib. İkinci fəsildə mikroorqanizmlərin iştirakı ilə fenolların sintezi və onların destruksiyası sahəsində aparılan tədqiqat işləri analiz olunaraq elmi və praktik nəticələr göstərilib. Üçüncü fəsil poliaromatik birləşmələrin və polimer materialların bakteriyaların və göbələklərin təsirindən biodestruksiyasına həsr olunub.\nQeyd etmək lazımdır ki, monoqrafiyanın hər üç fəslində Bakı neftlərinin və neft karbohidrogenlərinin, fenolların və digər üzvi birləşmələrin Xəzər dənizinin Abşeron sahillərindən (sudan və torpaqdan) ayrılan mikroorqanizmlər vasitəsilə biodeqradasiyası və biotransformasiyası istiqamətində aparılan tədqiqat işlərinin nəticələri verilib. Ümumiyyətlə qeyd etmək olar ki, Azərbaycanda güclü xammal bazası (neft karbohidrogenləri, neft emalı və neft-kimya məhsulları, mikroorqanizmlər) olduğunu nəzərə alsaq, bu sahədə, yəni mikrobioloji kimya (mikrobioloji sintez) sahəsində sistematik tədqiqat işlərinin aparılmasının elmi və praktiki nöqteyi-nəzərdən çox perspektivli olduğuna görərespublikamızdainkişaf etdirilməsinin məqsədəuyğun olduğunu hesab etmək olar.\nQeyd edək ki, sözügedən kitab Elmin İnkişafı Fondunun maliyyəsi əsasında ərsəyə gələn tədqiqatdan sonra çap edilib. Belə ki, Elmin İnkişafı Fondunun elmi-tədqiqat proqramlarının, layihələrinin və digər elmi tədbirlərin maliyyələşdirilməsi məqsədilə qrantların verilməsi üzrə 2011-ci il üçün 1-ci müsabiqəsi çərçivəsində 82 qalib layihə müəyyənləşdirilmişdi. Qaliblər arasında Azərbaycan Milli Elmlər Akademiyasının Polimer Materialları İnstitutu tərəfindən təqdim olunmuş “Mikroorqanizmlərin iştirakı ilə zərif üzvi sintezin inkişaf etdirilməsi” mövzusundakı layihəsi də vardı. Bu layihə AMEA-nın Polimer Materialları İnstitutunun və AMEA-nın Mikrobiologiya İnstitutunun əməkdaşlarının birgə işlərinin nəticəsində yerinə yetirilmişdi. Bir il müddətinə yerinə yetirilən bu layihənin rəhbəri AMEA-nın Polimer Materialları İnstitutunun laboratoriya müdiri, kimya elmləri doktoru, professor Məmməd Vəliyev olub. Elmin İnkişafi Fondunun keçirdiyi müsabiqələri müsbət qiymətləndirməklə qeyd etmək olar ki, bu müsabiqələr respublikamızda elmin inkişafına öz töhfəsini verəcək.\nÜmumiyyətlə, Prezident yanında Elmin İnkişafı Fondu Azərbaycan dövlətinin marağını təmin etməklə, bu istiqamətdə aparılan elmi araşdırmalara, prioritet mövzulara, problemlərə elmi və maliyyə dəstəyi vermək üçün Azərbaycan Respublikasının Prezidenti İlham Əliyevin təşəbbüsü ilə yaradılmış bir qurumdur. Onun fəaliyyəti nəticəsində həm elmi araşdırmalar, nailiyyətlər əldə olunur, həm də bu nailiyyətlərə imza atan alimlər layihələrə ayrılan vəsaitdən yararlanırlar. Bu, alimlərin daha effektiv fəaliyyətinə və sosial vəziyyətinə xeyli müsbət təsir göstərir, çünki layihələr çərçivəsində əlavə iş yerləri yaranmış olur.\nElmin İnkişafı Fondunun müsabiqəsində qalib olan “Mikroorqanizmlərin iştirakı ilə zərif üzvi sintezin inkişaf etdirilməsi” layihəsinin əsas məqsədi zərif üzvi sintezin mikroorqanizmlərin iştirakı ilə (kimyəvi reagent kimi istifadə olunmaqla) inkişaf etdirilməsindən ibarətdir.\nÜmumiyyətlə, qabaqcıl dünya ölkələrində mikrobioloji kimya sahəsində geniş tədqiqat işləri aparılır. Qeyd etmək lazımdır ki, zərif sintez üzvi kimyanın perspektivli sahələrindən biri olmaqla mikroorqanizmlərin iştirakı ilə müxtəlif quruluşlu, praktiki əhəmiyyətli xassələrə malik birləşmələrin alınmasında yeni bir yanaşmanın əsasını qoymuş olur. Kimya ilə biologiya elmlərinin vəhdətində yaranan elm sahələrindən biri də mikrobioloji kimyadır ki, mikroorqanizmlər bu kimyəvi proseslərdə özlərini kimyəvi reagent kimi aparırlar. Xüsusi olaraq üzvi kimya ilə mikrobiologiya elmlərinin vəhdətində yaranan mikrobioloji sintezin, o cümlədən mikroorqanizmlər iştirakı ilə zərif üzvi sintezin inkişaf etdirilməsinin böyük elmi və praktiki əhəmiyyət kəsb etdiyini qeyd etmək lazımdır.\nBaxmayaraq ki, zərif üzvi sintezin yaranmasının əsası XIX əsrin axırlarında ilk sintetik dərman preparatlarının hazırlanmasından başlanır, mikrobioloji sintez sahəsi isə keçən əsrin (XX əsr) ortalarından etibarən inkişaf etməyə başlamışdır. Bu dövrdə, həmçinin təbii maddələrin nümunələri (alkaloidlər, vitaminlər, antibiotiklər və s.) sintez olunmağa başlamışdır. Üzvi sintezdən fərqli olaraq zərif üzvi sintezdə çoxsaylı yeni maddələrin alınması prosesi çoxmərhələli olmaqla, təmizlik dərəcəsi və məhsulun dəyəri yüksək olur. Ümumiyyətlə, zərif üzvi sintezin sürətli inkişafı XX əsrin ortalarından başlamışdır.\nZərif üzvi sintezin əsas istiqamətlərinə - tibb üçün lazım olan bioloji və fizioloji aktiv maddələrin (farmakoloji, kimyəviterapevtik vasitələr, vitaminlər, hormonlar və s.), kənd təsərrüfatı üçün preparatların (pestisidlər, requlyatorlar, stimulyatorlar və s.), rəngləyicilərin, polimer materiallarına kimyəvi əlavələrin, korroziyaya qarşı inhibitorların, kimyəvi reaktivlərin və s. kimi “az tonnajlı” maddələrin sintezi daxildir. Qeyd olunan “az tonnajlı” qiymətli məhsulların zərif üzvi sintezdə mikroorqanizmlərin iştirakı ilə istehsalının təşkilini üzvi kimyanın və mikrobiologiyanın yeni nəzəri və təcrübi nailiyyətlərindən istifadə etməklə həyata keçirmək mümkün olur. Zərif üzvi sintezdə alınan məhsulların sənaye miqyasında tətbiqinin əsas xüsusiyyətlərindən biri də, az tonnajla keyfiyyətli və qiymətli məhsul istehsalının böyük iqtisadi səmərə verməsidir. Mikrobioloji sintez üsullarının üzvi sintezdə, o cümlədən zərif üzvi sintezdə istifadə olunmasının nəticəsində, mikrobioloji parçalanmaların və çevrilmələrin aparılmasının, o cümlədən alınan məhsulların tədqiqinin böyük elmi və praktiki əhəmiyyəti vardır. Ümumiyyətlə, mikroorqanizmlərin istifadə sahələri çox genişdir və bura yeyinti və yüngül sənayenin çoxlu proseslərini, üzvi sintezi və sairəni daxil etmək olar.\nLayihənin əsas məqsədi Azərbaycan ərazilərindən ayrılmış mikroorqanizmlərdən istifadə etməklə (kimyəvi reagent kimi) üzvi birləşmələrin, o cümlədən aromatik, tsiklik və asetilen sıra birləşmələrin (fərdi karbohidrogen tərkibli və funksional törəmələrinin) biodeqradasiya və biotransformasiya qabiliyyətlərini öyrənməklə alınan bioloji və optik fəal məhsulların quruluşlarını və aparılma istiqamətlərini müəyyənləşdirməkdən ibarətdir.


2021, 16 İyun, çərşənbə, Bakı vaxtı 19:06\nAvropa Şurasının Yerli Hakimiyyətlər Konqresinin Bürosu rəsmi Bakını referendumu təxirə salmağa çağırıb. Qurumun prezidenti Yan Mikallef Konstitusiyanın 146-cı maddəsinə təklif edilən dəyişikliklərin Azərbaycanın 2002-ci ildə imzaladığı yerli özünüidarəetmə haqda Avropa xartiyasının müddəalarıyla ziddiyyət təşkil etdiyini bildirir.\nY.Mikallef deyir ki, 146-cı maddəyə təklif edilən dəyişikliklər hökumət tərəfindən bələdiyyələrin fəaliyyətinə nəzarəti nəzərdə tutur. Bu da ciddi narahatçılıq və problemlər yaradır.\nEyni zamanda Büro referendumu təxirə salmağı və təklif edilən düzəlişlər barədə Venesiya Komissiyasının mövqeyini gözləməyi təklif edir.\nPrezidentin İcra Aparatının İctimai-siyasi şöbəsinin müdiri Əli Həsənov isə deyir ki, referendumu təxirə salmaqla bağlı Avropa Şurasının hökumətə heç bir çağırışı olmayıb:\n«Bu açıqlama Avropa Şurasının mövqeyi kimi qəbul oluna bilməz. Avropa Şurasının mövqeyini Parlament Assambleyası və Nazirlər Kabineti ifadə edə bilər. Azərbaycan hökuməti Venesiya Komissiyası ilə əməkdaşlıq edir, hüquqi sahədə komissiyanın tövsiyələrinin nəzərə alır. Amma referendum Azərbaycanın daxili işidir».\nY.Mikallef isə «Azadlıq» radiosuna müsahibəsində Azərbaycanın Avropa Şurası qarşısındakı öhdəliyini xatırladır:\n«Biz Azərbaycan hakimiyyətinin idarə sisteminə müdaxilə etmirik. Sadəcə hökuməti xəbərdar edirik ki, Azərbaycanın Avropa Şurası qarşısında öhdəliyi var. Onlar özünüidarəetmə haqda Avropa xartiyasını təsdiq ediblər və indi bu xartiyaya hörmətlə yanaşmalıdırlar».\nY.Mikallef deyir ki, bu xartiyaya Avropa Şurası Yerli Hakimiyyətlər Konqresinin Bürosu nəzarət edir:\n«Buna Azərbaycan hökuməti nəzarət etmir. Bizim səlahiyyətimiz çatır deyək ki, onlar bizim söylədiklərimizə qulaq asmalıdır, referendumu ləğv etməlidirlər».\nReferendumla bağlı şərait haqqında isə Y.Mikallef bunları deyir:\n«Biz əmin olmaq istəyirik ki, referendum demokratik qaydalara uyğun şəkildə keçiriləcək. Ancaq indiyə qədər hələlik belə olmadığını görürük».\nBələdiyyələrlə iş üzrə ekspert Rövşən Ağayev də deyir ki, Y.Mikallefin narahatlığı başadüşüləndir:\n«Yerli qanunvericilik aktlarına dəyişiklik olunanda xartiyanın tələbləri nəzərə alınmalıdır. Əvvəlkində inzibati nəzarət tutulurdu. Yəni, inzibati nəzarəti həyata keçirən orqan kənardan bələdiyyələri sənədlər əsasında izləyirdi, onların fəaliyyətində qanun pozuntusu varsa, onu aradan götürürdü. İndiki halda isə birbaşa nəzarətdən və müdaxilədən söhbət gedir. Bununla Azərbaycan qoşulduğu öhdəliklərin tələbinə zidd addım atır».\nKonstitusiyaya təklif edilən bir sıra düzəlişlər bələdiyyələrin fəaliyyəti ilə bağlıdır. Xüsusən, 146-cı maddəyə əlavə edilir ki, bələdiyyələrin öz səlahiyyətlərini müstəqil şəkildə həyata keçirməsi Azərbaycan dövlətinin suverenliyinə ziyan vurmamalıdır. Bu maddəyə digər bir əlavədə isə deyilir ki, dövlət bələdiyyələrin fəaliyyətinə nəzarəti həyata keçirir. Qanunla nəzərdə tutulmuş hallarda bələdiyyələr öz fəaliyyətləri haqda parlamentə hesabat verirlər.\nƏsas qanunun 29 maddəsinə 41 əlavə və düzəliş təklif edilib. Əsas müzakirə olunan dəyişiklik bir nəfərin iki dəfədən çox prezident seçilməsini qadağa edən maddənin ləğvidir.\nReferendum təşəbbüsünü hakim Yeni Azərbaycan Partiyası irəli sürüb.


Nərimanov rayonunda “Gənclərin Sahibkarlıq Modeli” layihəsinin açılış mərasimi keçirilib\nNərimanov rayonunda “Gənclərin Sahibkarlıq Modeli” layihəsinin açılış mərasimi keçirilib\nYaradılıb 29.11.2017 12:58\nNərimanov rayonunda “Gənclərin Sahibkarlıq Modeli” layihəsinin açılış mərasimi keçirilib.\n28 noyabr 2017-ci il tarixdə Azərbaycan Dövlət İqtisad Universitetinin Nərimanov rayonunda yerləşən binasında Azərbaycan Respublikası Prezidenti yanında Gənclər Fondunun maliyyə dəstəyi, Nərimanov Rayon Gənclər və İdman İdarəsinin və “Yeni Gələcək” Gənclərin Maarifləndirilməsi İctimai Birliyinin birgə təşkilatçılığı ilə “Gənclərin Sahibkarlıq Modeli” layihəsinin açılış mərasimi və ilk təlimi keçirilib.\nAçılış mərasimində Nərimanov Rayon Gənclər və İdman İdarəsinin aparıcı məsləhətçisi Vüsal Ömərov, “Yeni Gələcək” Gənclərin Maarifləndirilməsi İctimai Birliyinin nümayəndəsi Röya Rzayeva, Azərbaycan Dövlət İqtisad Universitetinin Tələbə-Gənclər Təşkilatının sədri Rəsul Həşimov, Demokratik İslahatlar Partiyasının humanitar məsələləri üzrə müşaviri, təlimçi Rövşən Nəcəfov və 65 nəfər gənc iştirak etmişlər.\nİlk öncə qonaqları salamlayan Azərbaycan Dövlət İqtisad Universitetinin Tələbə - Gənclər Təşkilatının sədri Rəsul Həşimov tədbirin mahiyyəti və gənclər üçün faydası barədə danışdı.\nSonra "Yeni Gələcək" Gənclərin Maarifləndirilməsi İctimai Birliyinin nümayəndəsi Röya Rzayeva layihənin əhəmiyyəti və məqsədi haqqında geniş məlumat verərək bildirdi ki, layihənin məqsədi gənclərə sahibkarlıq fəaliyyəti və onun yaradılması yolları mövzusunda, onlara işə qəbul etmə əməliyyatı, firmanın idarə edilməsi, marketinqin əsasları, komersiya fəaliyyəti, mühasibat uçotu, kreditin alınması, vergilər anlayışı, biznesin planlaşdırılması, işgüzar ünsiyyət və işgüzar danışıqların aparılması və reklam işinin təşkili, sahibkarlıq fəaliyyəti ilə məşğul olmaq üçün hansı sənədlərin lazım olduğunu və ölkədə sahibkarlıq fəaliyyəti ilə məşğul olmaq üçün hüquqi-normativ sənədlərlə onlara hansı şəraitin yaradılması istiqamətlərində, beynəlxalq təcrübə ilə inkişaf etmiş ölkə sahibkarlarının təcrübələri haqqında gənclərə geniş informasiya verməkdir. R.Rzayeva qeyd etdi ki, layihənin vəzifəsi gənclərin sahibkarlıq fəaliyyəti ilə məşğulluğunun təmin edilməsi, işsiz gənclərin yeni iş yerləri ilə təmin olunmasına, bu yolla ölkə iqtisadiyyatının inkişafına yardımçı olmaq, yoxsulluğun azaldılmasına nail olmaqdır.


AFFA danışılmış oyunların qarşısını ala biləcək? - FOTOLAR Sportinfo.az\nAFFA danışılmış oyunların qarşısını ala biləcək? - FOTOLAR\nAFFA-nın inzibati binasında birinci divizionda çıxış edən klubların nümayəndələri ilə görüş keçirilib.\nSportinfo.az xəbər verir ki. tədbridə AFFA-nın baş katibi Elxan Məmmədov, PFL-in prezidenti Ramin Musayev, İcraiyyə Komitəsinin üzvü Vaqif Sadıqov iştirak ediblər.\nBaş katib çıxış edərək iştirakçıları salamlayıb və birinci divizionda ötən mövsüm danışılmış oyunlarla bağlı ortaya çıxmış problemləri xatırladıb, bir neçə klub, fubolçu, hakim və inzibati işçinin sanksiyaya məruz qaldığını deyib.\nAFFA-nın bu məsələyə çox həssas yanaşdığını qeyd edən Elxan Məmmədov danışılmış oyunlarla əlaqədar məsələlərin gələcəkdə də hər zaman diqqət mərkəzində saxlanılacağını vurğulayıb.\nTarix: 14 Noyabr 00:20 Oxunub: 278 Müəllif: Sportinfo.az


Aİ Ermənistan AES-i ilə bağlı riskləri yoxladı\n7 İyul 2016 22:18\nBu barədə bu gün İrəvanda Avropa İttifaqının nümayəndə heyəti bildirib.\n"Ekspert qiymətləndirilməsi 21-22 iyun tarixində Ermənistanda keçirilib. On nəfərdən ibarət qrupun tərkibində Avropa Nüvə Təhlükəsizliyinin Nizamlanması Qrupundan (ENSREG) 8 nəfər, Avropa Komissiyasından isə 2 nəfər olub", - deyə məlumatda bildirilir.\nXatırladaq ki, Ermənistan Respublikasında yerləşən Metsamor Atom Elektrik Stansiyası 1976-cı ildə seysmik zonada tikilib. 1988-ci ilin dekabrında Spitakda baş verən güclü zəlzələdən sonra fəaliyyətini dayandırsa da, ölkədə müşahidə olunan enerji böhranı səbəbindən 1995-ci ildə yenidən işə salınıb. İstismar müddəti bitmiş, uzun illərdir heç bir yenilənmə işləri aparılmayan Metsamor AES Cənubi Qafqaz, Orta Asiya, Xəzər və Qara dəniz ölkələri üçün ciddi təhlükə mənbəyinə çevrilib.\nAzərbaycan regionu təhlükə qarşısında qoyan Metsamor AES-in fəaliyyətinin dayandırılması ilə bağlı mütəmadi olaraq bütün beynəlxalq qurumlara müraciət edir.


“Heydər Əliyevi Bakıya İsa Qəmbər, Pənah Hüseyn dəvət edib” - Açıqlama Yeni Sabah\n11 İyn 2019 12:02\n“Heydər Əliyevi Bakıya İsa Qəmbər, Pənah Hüseyn dəvət edib” - Açıqlama\n“İyunun 17-də gecə Elçibəylə axırıncı mən görüşmüşəm. Bundan iki saat sonra Bakıdan çıxıb gedib…”\n“Siz AXC hakimiyyətinə müxalifətdə idiniz. Səmimi söyləyin:1993-cü ilin Gəncə olayları nəticəsində Əbülfəz Elçibəy iqtidarının devrilməsinə sevindinizmi?” sualını keçmiş hərəkatçı belə cavablandırıb:\n“Yox… Əslində burada sevinməli bir şey də yox idi axı... Birincisi, qiyamdan öncə AXC hakimiyyətinin başında duranlar qiyamı yaradan səbəbləri aradan qaldırmaq üçün əllərini ağdan-qaraya vurmadılar. Tərslik etdilər və siyasətlərini dəyişmədilər. Halbuki, biz müxalifət kimi dəfələrlə onlara xəbərdarlıq etmişdik ki, siz doğru siyasət aparmırsız, hakimiyyətinizin daxilində araqarışdırıcı qüvvələr var və bütün bunlar ağır nəticələr verəcək.\n“O vaxtkı hadisələrin şahidi olan bəzi siyasət adamları belə rəylər səsləndirirlər ki, özü biruzə verməsə də, Etibar Məmmədov da 1993-cü ilin iyununda Heydər Əliyevin hakimiyyətə qayıdışının tərəfdarı olub...” fikrinə sabiq AMİP sədri bu cür münasibət bildirib:\n“Heydər Əliyevi mən dəvət etməmişdim Bakıya. O zaman parlamentin iclaslarında da Heydər Əliyev dəfələrlə bildirmişdi ki, məni Bakıya Əbülfəz Elçibəy, İsa Qəmbərov və Pənah Hüseynov dəvət edib. Bir dəfə kimsə eşidib ki, o desin ki, məni Bakıya Etibar Məmmədov dəvət edib. Onlar özləri dəvət edib Heydər Əliyevi, ona hakimiyyəti bölüşməyi də təklif ediblər.\n“Digər bir ziddiyyətli və maraqlı məqam. Deyirlər ki, iyunun 4-də Gəncədə AXC hakimiyyətinə qarşı qiyam baş verib. Bəs əgər qiyam baş vermişdisə, prezident Əbülfəz Elçibəy nədən elə iyunun 17-də, Gəncə hadisələrindən düz 13 gün sonra həmin “qiyam”ın təşkilatçısının nümayəndələrindən olan Hacı Vaqifin (səhv etmirəmsə, soyadı Əliyev idi) Gəncənin icra hakmiyyəti başçısı təyin olunması haqqında fərmanı imzalayırdı. Bu, necə qiyamdır ki, həmin qiyamın yönəldiyi iqtidarın lideri, ölkənin qanuni prezidenti o qiyamçının nümayəndəsini icra başçısı təyin edir? Buna necə qiyam demək olar? Mən ciddi şəkildə sual edirəm həmin vaxt hakimiyyət başında olmuş şəxslərə: tutaq ki, o vaxt Elçibəy prezident kimi nədənsə çəkinmişdi, guya sui-qəsd hazırlanmışdı, ona görə Bakını tərk edirdi. O halda həmin gün qiyam iştirakçısının icra başçısı təyin olunması haqda fərman imzalamağın nə mənası var idi? Burda nə məqsəd ola bilərdi?..\n“Heydər Əliyevi Bakıya İsa Pənah Hüseyn dəvət -


kombi temiri, kombi qiymetleri, kondisioner qiymetleri.\nkombi , kondisioner, paltaryuyan, soyuducu, qabyuyan, televizor və digər ehtiyat hissələri servisi.\nÖz fəaliyyətinə 2007-ci ildən başlayan AEServis indiki günümüzədək öz fəaliyyətini davam etdirir. İlk öncə kondisioner təmiri , quraşdırılması kimi başlansa da zaman keçdikcə inkişaf edərək başqa sahələr üzrə də xidmərini davam etdirmişdir.\nZamanla kombi, paltaryuyan, qabyuyan, soyuducu, televizor və digər məişət əşyaları təmir və quraşdırılması ilə müştərilərinə xidmətini davam etdirmişdir.\nHal hazırda məişət texnikalarının təmiri ilə yanaşı satış xidməti ilə də müştərilərimizi öz rahatçılığın təmin edirik.\n“ HƏR ZAMAN HƏR YERDƏ MÜŞTƏRİ MƏMNUNİYYƏTİNİ TƏMİN EDİN!” prinsipi ilə fəaliyyətə başlayan şirkətimiz günümüzədək öz müştərilərinə qarşı səmimi və dürüst olaraq fəaliyyətini davam etdirməkdədir.\nAeservis olaraq aşağıdakı xidmətlər mövcuddur:\nKondisioner – Kondisioner satışı ( buraya split sistemli , şkaf tipli kondisionerlər, sənaye tipli kondisionerlər , kasset tipli , kanal tipli fankoyl, VRF sistemləri, döşəmə tipli kondisionerlər daxildir) , kondisioner təmiri , kondisioner quraşdırılması, kondisioner texniki baxışı , kondisionerlərin yuyulması və təmizlənməsi xidmətləri\nKombi – Kombilərin satışı, kombilərin təmiri , kombilərə texniki baxış, kombilərin yuyulması, isti su xətlərinin yuyulması( buraya xüsusi dərman və aparatla isti su və radiatorların yuyulması daxildir) qazanxana sistemlərinin çəkilməsi .\nPaltaryuyan – Paltaryuyan satışı, paltaryuyan təmiri və ehtiyyat hissələrinin satışı.\nQabyuyan – Qabyuyan təmiri, qabyuyan satışı, qabyuyan ehtiyat hissələri.\nSoyuducu – Soyuducu satışı, soyuducu təmiri , soyuducu ehtiyyat hissələri satışı.\nTelevizor – Televizor satışı, televizor ehtiyat hissələri, televizor təmiri , televizor ekranların dəyişilməsi və s.\nPlata təmiri – Kondisioner , kombi, paltaryuyan, qabyuyan plata təmiri\nAES müxtəlif özəl və dövlət müəssələri ilə əməkdaşlıq edib və edir.\nBizim şirkət texnika-təmiri, hər növ məişət texnikaları, həmçinin Bakıda ve rayonlarda məişət texnikaların təmirini öz heyəti və peşəkar təlim almış ustaları ilə həyata keçirir. Gördüyümüz işlərə zəmanət verilməsi şirkət olaraq öz müştərilərimizə verdiyimiz dəyər göstəricisidir.\nDigər internet saytlarımız vasitəsi xidmətlərimizdən yararlana bilərsiniz\nhttp://kondisioner.az , http://paltaryuyan.az\nƏlaqə yaratmaq üçün https://kombi.az/laq/ linkindən istifadə edə bilərsiniz.


Yol kenarinda olan obyektler goturulecek? - Azadliq Xeber\nYol kenarinda olan obyektler goturulecek?\n2017-02-21T14:27 xeber – Bəzi mağazaların, şadlıq saraylarının, ticarət mərkəzlərinin qarşısında avtomobil saxlamaq üçün yer olmadığına görə, çox zaman həmin obyektlərə gələn müştərilər avtomobillərini yol kənarında saxlayırlar. Bu da avtomobil yolunun hərəkətdə olan hissəsini məhdudlaşdırır, tıxacların əmələ gəlməsinə səbəb olur.\nBakı şəhər Dövlət Yol Polisi İdarəsinin Yol Hərəkətinin Təhlükəsizliyinin Təbliği və İctimai qurumlarla Əlaqə bölməsinin rəisi, polis polkovniki Vaqif Əsədov Sputnik Azərbaycan-a açıqlamasında bildirib ki, avtomobil yollarına bitişik ərazilərdə hər hansı iaşə obyektinin tikilməsi də qanunla tənzimlənməlidir: “Tutaq ki, mən restoran tikdim. O restorana minlərlə insan gələcək. Avtomobillərin dayanması üçün şərait yoxdursa, deməli, o obyektin tikilməsi sual altındadır. Düzdür, bu günə qədər bəzən bu kimi vəziyyətlər nəzərə alınmayıb. İndi isə nəzarət güclənib, qanunların icrasına tələbat artıb. Bundan sonra hər hansı bir tikili yola yaxın ərazidə tikilirsə, avtomobillərin saxlanıması üçün yerilərin olması nəzərə alınacaq. Avtomobillərin saxlanması üçün yer yoxdursa, yəqin ki, tikintiyə icazə verilməyəcək”.\nFoto: addy.gov.azBu yolun əsaslı təmirinə başlandı\nV. Əsədovun sözlərinə görə, heç kim mağazanın, obyektin qarşısını zəbt eləyib “bura mənim ərazimdir” deyə bilməz: “Məsələn, bir aptek açılır. Aptek açılırsa, onun qarşısında avtomobil saxlamaq üçün yer yoxdursa, həmin yerdə aptek açılmamalıdır. Yol-qəza hadisələrinin baş verməməsi üçün belə şeylərə diqqət yetirilməlidir. İnkişaf edən ölkələrdə iri alış-veriş mərkəzlərinin xüsusi avtodayanacaqları var. Hal-hazırda əgər ticarət mərkəzinin, şadlıq sarayının qarşısında avtomobil saxlamaq üçün yer yoxdursa, xüsusi nəzarətçilər olmalı və həmin əraziyə nəzarət etməldir ki, gələn müştərilər avtomobillərini yolun hərəkət hissəsində saxlamasınlar. Vətəndaş çıxan zaman onun avtomobilini gətirən bir xidmətçi olmalıdır. Bizdə kim harada istəyir, orada avtomobil saxlayır. Yolun hərəkət hissəsində, səkilərdə heç kim öz manefeyi naminə hərəkətə mane olmamalıdır”.\nƏmlak məsələləri üzrə ekspert Ramil Osmanlının sözlərinə görə, Azərbaycan Qanunvericiliyində bu məsələ əvvəllər də olub, indi də var: “Magistral avtonəqliyyat yolları, şəhərdaxili avtonəqliyyat yollarının kənarında tikinti və qurğuların yerləşməsi ilə bağlı standartlar hər zaman olub. Şəhərsalma tikintisi məcəlləsində də bu nəzərdə tutulub, eyni zamanda Nazirlər Kabinetinin ayrı-ayrı qərar və sərəncamları, Arxitektura və Şəhərsalma Komitəsinin təlimatları və s. mövcuddur”.\nOsmanlı bildirir ki, Azərbaycanda magistral avtomobil yollarının mühafizə zolaqları 30-25 metr müəyyən olunur. Bu məsafə avtomobil yolunun kənarından obyektin yerləşmə hissəsinə qədər olan məsafədir: “Sadəcə, burada qeyri-müəyyənlik var. Bu qeyri-müəyyənliklər ondan ibarətdir ki, Nazirlər Kabinetinin verdiyi sonuncu qərarda magistral avtomobil yolunun kənarından, yəni yolun ortasından iki hissəyə bölündükdən sonra olan məsafə kimi qeyd olunur. Ancaq elə avtomobil yolları var ki, onun ortasına düşən məsafə 15 metrəlik məsafəni əhatə edir”.\nOsmanlı qeyd edir ki, şəhər və qəsəbədaxili yollarda isə bu məsafə 12,5 metrdir. Sadəcə bu vaxta qədər Bakı şəhərində ətraf qəsəbə və kəndlərdə tikintiyə nəzarət edən, icazə verən qurumlar bu məsələyə diqqət yetirməyiblər. Tikintilərdə bu qaydalar kobud şəkildə pozulub. Sputnik/ Ramil İbrahimovAvtomobili qaçıraraq qəza törətdi\nEkspert xatırladıb ki, təqribən iki il bundan əvvəl Nazirlər Kabineti müvafiq İcra Hakimiyyəti orqanlarına mühafizə zolaqlarına düşən tikililərin sayının müəyyənləşdirilməsi ilə bağlı tapşırıq verib: “O dövrdə Dəmiryolu idarəsi, Azəravtoyol, Azərişıq, Azərsu, Azəriqaz və s. bu kimi qurumlar bu işlə ciddi məşğul idi. Mühafizə zolağında yerləşən tikililərin sayını müəyyənləşdirmişdilər. Bu tikililərin sayı 3000-ə qədər idi. Hökümətin planı belə idi ki, həmin tikililər orda yaşayan əhaliyə kompensasiya ödənilməklə geri alınsın və mühafizə zolaqlarına nəzarət gücləndirilsin. Amma sonradan bu məsələ öz aktuallığını itirdi. Çox təəssüflər olsun ki, Bakı şəhərində nəinki ayrı-ayrı kommersiya mərkəzləri, hətta çoxmərtəbəli yaşayış binaları var ki, həmin binaların giriş qapısı birbaşa şəhərdaxili avtomobil yoluna açılır. Eyni zamanda, fərdi yaşayış evləri var ki, dəmir yolu relsinə yaxın məsafədə yerləşir”.\nMütəxəssis hesab edir ki, avtomobil yolları kənarında yerləşən obyektlərin taleyi ilə bağlı məsələyə yenidən baxılmalıdır.


Daşdəmir İsayev — Vikipediya\nDaşdəmir Qəhrəman oğlu İsayev (Дашдамир Гахраман оглы Исаев) — iqtisad elmi üzrə Рrofessor, Azərbaycan Respublikasının Əməkdar Müəllimi.\nDaşdəmir Qəhraman oğlu İsayev\n30 dekabr 1936 (84 yaş)\nQapanlı (Şəmkir), Azərbaycan SSR, SSRİ\nVətəngül İmamqulu qızı İsayeva\nİlqar İsayev, İlham İsayev, İlhamə Əkbərova\nQəhraman İsa oğlu Əliyev\nƏzət Səməd qızı Əliyeva\nAli Təhsil - Bakı Ali Partiya Məktəbi\nDaşdəmir Qəhrəman oğlu Isayev 30 dekabr 1936-cı ildə anadan olmuşdur. O, 1957-ci ildə Gəncə Sənaye Texnikumunu fərqlənmə diplomu ilə bitirmişdir. 1957-1959-cu illərdə Qırmızı Azərbaycan adına Gəncə Mahud fabrikasında usta köməkcisi və usta işləməklə yanaşı, fabrikanın partiya təşkilat katibi vəzifəsində də calışmışdır. Azərbaycan KP Gəncə Şəhər Komitəsi onu qabaqcıl istehsalatçı və partiya işçisi kimi 1959-cu ildə Dörd-illik Bakı Ali Partiya Məktəbinə oxumağa göndərmişdir. Həmin məktəbi 1963-cü ildə bitirərək ali və ali siyasi təhsil almış, öz istəyi və arzusu ilə Gəncə Dövlət Pedaqoji İnstitutunda siyasi iqtisad müəllimi işləməyə başlamışdır.\n1966-1970-ci illərdə Azərbaycan EA İqtisadiyyat İnstitutun qiyabi aspirantı olmuş, siyasi iqtisad ixtisası üzrə 1970-ci ildə namizədlik və 1985-ci ildə doktorluq dissertasiyası müdafiə etmişdir. O, 1972-ci ildə dosent və 1993-cü ildə professor elmi adlarını almışdır. D. İsayev 1964-1971-ci illərdə baş müəllim işləməklə yanaşı, İnstitut partiya komitəsi katibinin müavini və yerli komitəsinin sədri vəzifələrində də calışmışdır.\nAzərbaycan KP Mərkəzi Komitəsinin katibliyinin Ulu öndər Heydər Əliyevin sədrliyi ilə 1972-ci il aprelin 18-də keçirilən iclasında D. İsayev siyasi iqtisad kafedrasının müdiri təsdiq edilmişdir. Həmin kafedranın adı qismən dəyişdirilərək 1991-ci ildə “İqtisad nəzəriyyə” və 1999-cu ildə, “İqtisadiyyat” kafedrası adlandırılmışdır. O, 19 iyul 2016-cı ilə kimi həmin kafedranın müdiri olmuşdur.\nD. Q. İsayevin elmi araşdırmaları istehsalın səmərəliliyinin əsas meyarı olan xalis ğəlirin (mənfəətin); məhsulun, xidmətlərin və hər yerdə işlərin keyfiyyətinin yüksəldilməsi problemlərinin; tələbələrdə yeni iqtisadi təfəkkürün formalaşmasının və Azərbaycanın Milli sərvətlərinin tədqiq edilməsinə yönəldilmişdir. D. İsayevin apardığı elmi-tədqiqat və elmi-metodiki işlərində irəli sürülən təkliflər və tövsiyələr nazirliklər tərəfindən bəyənilmiş, kitabca formasında çap edilib tətbiq uçun müxtəlif sahələrə, müəssisələrə və təsərrüfatlara göndərilmişdir. Tədqiqat işlərinin nəticələri haqqında Moskvada, Rostovda, Krasnodarda və Bakıda keçirilən elmi konfranslarda məruzələr etmiş və onların tezisləri Konfransların materiallarında çap olunmuşdur. O, elmi-tədqiqat və elmi-metodiki işlər sahəsində indiyə kimi xarici və respublika mətbuatında 92 kitab, kitabça və jurnallarda elmi məqalə nəşr etdirmişdir. Bunlardan başqa, onun 50-yə qədər qəzet məqaləsi vardır. Çap olunmuş əsərlərindən 2 elmi monoqrafiya – Azərnəşrdə, 3 dərs vəsaiti – Bakının müxtəlif nəşriyyatlarında, 4-ü – Moskva jurnallarında, 3-ü – Azərbaycan kommunisti jurnalında, 4-ü Azərbaycanın EA Xəbərləri jurnalında, 4-ü – Xalq Təsərrüfatı İnstitutunun Elmi Xəbərləri jurnalında və digər jurnallarda nəşr olunmuşdur.\nD. İsayev 44 il kafedra müdiri, Universitetin Elmi Şurası və Fakültə Şuralarının üzvü kimi fəalliyət göstərmişdir. O, 53 il bir ali məktəbdə calışmışdır. D. İsayev uzun müddət Təhsil Nazirliyi Kolleqiyasının qərarı ilə Şəhərin Ali Məktəbləri İctimai Elm Müəllimlərinin daim fəaliyyət göstərən nəzəri seminarına, Büronun qərarı ilə Şəhər Partiya Komitəsinin yaninda yaradılmış İqtisadi şuraya və iqtisadi kinolektoriyaya başçılıq etmiş; Nazirliyin nəzdindəki Elmi-metodiki şuranin “İqtisadiyyat” bölməsinin üzvü olmuşdur.\nD. İsayev Universitetdə işlədiyi 53 il ərzində üzərinə düşən bütün vəzifələri layiqincə və tələb olunan səviyyədə yerinə yetirmişdir. Ona görə də 2 medala, 5 zərbəci və qalib nişanlarına, “Azərbaycan Respublikasının Qabaqcıl Təhsil İşçisi” döş nişanına, “Azərbaycan Respublikasının Əməkdar Müəllimi” fəxri adına layiq görülmüşdür. Bunlardan başqa o, dəfələrlə Təhsil Nazirlyinin, Şəhər rəhbərliyinin və Rektorluğun fəxri fərmanları, təşəkkürləri ilə təltif edilmişdir. Kommunist Partiyası sıralarını tərk etdikdən sonra birbaşa YAP-ın üzvlüyünə qəbul olunmuşdur.\nD. İsayev 80 yaşının tamamlandığı ərəfədə özünün sağlamlığının müddətini uzatmaq və onu qorumaq məqsədi ilə kafedra müdiri və 0,5 ştat professor vəzifələrindən çıxmaq qərarına gəlmiş və bu barədə 19 iyul 2016-cı il tarixində rektora ərizə vermişdir. Universitetin rektoru İsayevin bu qərarını və xahişini ərizədə göstərilən tarixdə vermiş olduğu 1/296 saylı əmri ilə yerinə yetirmişdir.\n↑ 1 2 http://e-qanun.az/framework/16856\nMənbə — "https://az.wikipedia.org/w/index.php?title=Daşdəmir_İsayev&oldid=5512063"


Akademik Ramiz Mehdiyevin "Qlobal transformasiyalar dövründə Azərbaycan milli ideyası" kitabının müzakirəsi keçirilib » Newscenter.az\nAkademik Ramiz Mehdiyevin "Qlobal transformasiyalar dövründə Azərbaycan milli ideyası" kitabının müzakirəsi keçirilib\nNewscenter.az.7.04.2017. Aprelin 7-də Azərbaycan Respublikasının Prezidenti yanında Dövlət İdarəçilik Akademiyasında Prezident Administrasiyasının rəhbəri akademik Ramiz Mehdiyevin "Qlobal transformasiyalar dövründə Azərbaycan milli ideyası" kitabının müzakirəsi keçirilir.\nMəlumata görə, akademik Ramiz Mehdiyevin iki cildlik əsərinin bu kitabı XX əsrin sonunda müstəqil Azərbaycan dövləti yaradılması probleminin təhlilinə, müasir dövrdə milli identikliyin formalaşmasına həsr edilib. Bu sanballı tədqiqatda Azərbaycan xalqının milli ideyasının formalaşmasının və reallaşmasının əsas mərhələləri ilk dəfə açıqlanır.\nAkademik Ramiz Mehdiyev tarixi prosesləri, müasir dünyada mövcud meyilləri və Azərbaycanın imkanlarını nəzərə alaraq əmin olduğunu bildirir ki, ölkəmiz keyfiyyətcə yeni texnoloji cəmiyyətə keçməlidir: "Kreativ və ağıllı insanların, yaradıcı enerjiyə malik intellektualların sayının artması Azərbaycanda inkişaf etmiş müasir cəmiyyət yaradılmasına gətirib çıxaracaq hərəkətverici qüvvə ola bilər. Millətin bu keyfiyyətləri milli ideyanın maddiləşməsinin əsas tərkib hissəsi kimi ölkənin innovasiyalı modernləşməsinin əsasını təşkil etməlidir".\nVurğulanıb ki, müəllif bu fundamental əsərində gələcək Azərbaycanın qurulmasında gəncliyin rolunu, informasiya cəmiyyətində onun yerini və innovasiyalı inkişafda gənclərin iştirakını təhlil edir. (trend)\nŞahin Mustafayevin qəbul vaxtı dəyişdirildi 23 avq 2017, 18:10\nFövqəladə hallarda özünü necə aparmalı?” mövzusunda maarifləndirmə tədbirləri keçirilir 09 mar 2017, 13:14


Xocalı qatilləri tezliklə qanun qarşısında cavab verəcək – Xüsusi İstintaq şöbəsinin rəisi (VİDEO) - Trend.Az\nXocalı qatilləri tezliklə qanun qarşısında cavab verəcək – Xüsusi İstintaq şöbəsinin rəisi (VİDEO)\nSiyasət Materials 26 Fevral 2022 09:07\nErmənilər 80-ci illərin sonları, 90-cı illərin əvvəllərində Azərbaycan xalqına qarşı misli görünməmiş hərbi cinayətlər, soyqırımlar, terror aktları həyata keçirib. Bunların ən dəhşətlisi Xocalı faciəsidir.\nBunu Trend BİA-nın “Sahil Kərimli ilə Aktual” müəllif videolayihəsinə açıqlamasında Respublika Hərbi Prokurorluğunun Xüsusi İstintaq şöbəsinin rəisi Emil Tağıyev bildirib.\nE.Tağıyev qeyd edib ki, xalqımıza qarşı törədilmiş dəhşətli soyqırımlarla bağlı istintaq-əməliyyat tədbirləri həyata keçirilib və müəyyən qədər də olsa, cinyətkarlar tutularaq məhkəmə qarşısına çıxarılıb.\n“Azərbaycan xalqına qarşı amansız cinayətlər törədən, müharibə cinayətləri həyata keçirən onlarla erməni terrorçusu barədə beynəlxalq axtarışlar verilib. Lakin müəyyən səbəblərdən onların tutularaq cəzalandırılması mümkün olmayıb. Amma biz tam əminik ki, Azərbaycan dövlətinin uzun illərdir bu istiqamətdə apardığı işlər müsbət nəticə verəcək. Biz inanırıq ki, Xocalı qatilləri tez bir zamanda saxlanılacaq və Serj Sarkisyan, Robert Köçəryan və digər qatı cinayətkarlar qanun qarşısında cavab verəcək.\nHəm də ötən illər ərzində Prezident İlham Əliyev, birinci xanım Mehriban Əliyeva, xüsusilə də Heydər Əliyev Fondu erməni faşizminin ifşa edilməsi, Azərbaycan həqiqətlərinin dünyaya yayılması, Xocalıya ədalət tələb edilməsi, Ermənistanın soyqırım cinayətlərinin beynəlxalq ictimaiyyətə çatdırılması istiqqamətində müstəsna xidmətlər göstərib. Hesab edirəm ki, bu fəaliyyətin də nəticəsi böyük olub və cinayətkarların tutularaq cəzalandırılması işində ciddi əhəmiyyət daşıyır", - deyə E.Tağıyev əlavə edib.\nXüsusi İstintaq Şöbəsinin rəisi Emil Tağıyevlə geniş müsahibənin videovariantını təqdim edirik.


2021, 28 Noyabr, bazar, Bakı vaxtı 13:47\nRusiya prezidenti Vladimir Putin deyib ki, Dağlıq Qarabağda hərbi əməliyyatlar başlanandan bəri 5 min nəfər həlak olub.\nO bildirib ki, hər bir tərəf 2 min nəfər itki verib.\nValday forumunda çıxış edən Rusiya prezidenti Vladimir Putin müqayisə üçün deyib ki, Əfqanıstanda 10 il müddətində 13 min sovet əsgəri həlak olmuşdu:\n“Bu münaqişə mümkün olan ən pis variantdır”.\nPutin deyib ki, “hansısa bir məqamda bizə belə gəldi ki, həll yolu tapıla bilər, amma bunu etmək mümkün olmadı”.\nRBK agentliyi yazır ki, Putinin itkilər barədə verdiyi rəqəmlər Dağlıq Qarabağın rəsmi məlumatlarında olduğundan çoxdur.\nSeparatçı rejimin verdiyi məlumata görə erməni tərəfinin itkiləri indiyədək 874 əsgər olub.\nAzərbaycanın Müdafiə Nazirliyi itkilər barədə heç bir məlumat vermir.\n“Bizim üçün həm Azərbaycan, həm də Ermənistan...”\nRusiyanın Bakı və Yerevanla münasibətlərini şərh edən Putin deyib ki, bu iki ölkə Moskva üçün eyni dərəcədə partnyordur:\n“Bizim üçün həm Ermənistan, həm də Azərbaycan bərabər dərəcədə partnyordur. Və bu bizim üçün böyük faciədir ki, orada insanlar ölür. Biz həm Ermənistan, həm də Azərbaycanla tammiqyaslı münasibətlər qurmaq istəyirik”.\nRusiyanın RIA Novosti agentliyinin yazdığına görə Putin deyib ki, Rusiyanın Ermənistan və Azərbaycanla münasibətləri bu ölkələrin ABŞ və Türkiyə ilə münasibətlərindən fərqlənir:\n"Buna görə də biz, əlbəttə, xüsusi məsuliyyət hiss edirik və bu mənada son dərəcə ehtiyatlı davranmalıyıq. Amma bu kontekstdə bizə Birləşmiş Ştatların, Fransanın və qrupun (Minsk qrupunun) üzvü olan başqa ölkələrin dəstəyi lazımdır".\nAnkara ilə fikir ixtilafı olsa da\nRusiya prezidenti deyib ki, Cənubi Qafqazdakı vəziyyət barədə Moskva və Ankaranın mövqeləri üst-üstə düşmür:\n“Cənubi Qafqazdakı vəziyyətlə bağlı bizim mövqelərimiz üst-üstə düşmür. Biz düşünürük ki, belə mübahisəli məsələləri güc və silah mövqeyindən yox, diplomatik axarda həll etmək lazımdır”.\nATƏT-in Minsk qrupu barədə suala cavab verərkən Putin deyib:\n“Orda otuz ildir ki, danışıqlar gedir, amma heç bir xeyri yoxdur. Lakin fikrimcə bu o demək deyildir ki, atəş açmaq lazımdır”.\nVladimir Putin deyib ki, Rusiya Qarabağ tənzimləməsinə görə xüsusi məsuliyyət hiss edir, lakin ona ABŞ və Fransanın da dəstəyi lazımdır.\nMinsk qrupu üzrə danışıqlar formatının dəyişdirilməsinə ehtiyac olub-olmadığı barədə suala cavab verərkən Putin deyib:\nO Dağlıq Qarabağ danışıqlarının formatının dəyişdirilməsi mümkünlüyünə dair sualın cavabında deyib:\n"Sizin bu sualınıza məndə təəssüf ki, cavab yoxdur. Bir sıra obyektiv səbəblərə görə, heç də ona görə yox ki, mən burada Rusiyanın rolunu böyütməyə çalışıram, biz axı başa düşürük ki, bunlar Rusiyanın yanında baş verir. Bunlar bizim qonşularımızdır. Bizim bu ölkələr, xalqlarla xüsusi münasibətlərimiz var. Bizim burda təsirimiz nəhəngdir”.\nPutin daha sonra bildirib:\n"Bununla əlaqədar nəyisə dəyişdirmək lazımdırmı? Bilmirəm, bəlkə də. Bəlkə də formatı azacıq dəyişmək olar”.


hamamda seks - Sözaltı Sözlük\n1. almaniyada yaşayırıq, pulun, qızın, içkinin dibiinə vurduğumuz vaxtlardı. ah bu cavanlıq.\nbir sevgilim var idi adı susanne(suzan). suzanlar da nədənsə bilmirəm həmişə sarışın olur.\nbir gün oturmuşuq 5-10 nəfər oğlanlı qızlı. içəridə də mənim kimi 3 azərbaycanlı var. üçümüz də qızlara baxıb dişlərimizi qıcayırıq, ağzımızın suyu yerlərdədi. suzan da bunların arasındadı, təbii ki, mən suzandan başqasına baxa bilmirəm.\nhardasa 10 dəq-dən sonra bizim uşaqların hərəsi qoltuğuna bir qız vurdu getdi br otağa, mən də tutmuşam suzanın əlindən elə ora-bura aparıram. otaq tapa bilmirik amk, mıx kimi qalmışıq ortada. axırda dedim, sikərlər, qızı götürüb saldım hamama.\nhamam da nə hamam, hər tərəf güzgü. bu güzgülərin mənlə nə problemi var anlamıram da. hamamda durmuşuq güzgüdə özümüzə baxırıq, tam bir mirror selfie abu-havası var içəridə.\nnəysə, baxdım suzana o da tutdu temanı dedim davay e blət soyun. hamamda nəyi var qoyuşduğumuz yerdə uje pik nöqtələrə çatmışıq, hamamda nə ki şampun, gel zad var hamısı suzanın bədənində, sinəsində oyan bu yana tökmüşəm. qızı slimea döndərmişdim amk.\ngel zaman, git zaman uje saat yarımdı qoyuşuruq. axır dedik başqa bir pozisiya var onu yoxlayaq. pozisiyanın nə olduğunu deməyəcəm təbii ki, maraqlanan mesajları yaşıllandırsın, amma bu qədərini deyim, bir əlim qızın alnında, o biri əlim də ayağındaydı, yerdə də o qədər şampun, köpük zad var ki, hamamın içində toqquşan maşınlar kimi şütüyürük.\nqırılma nöqtəsi harda oldu, bu anasının qarnına soğan kimi yumruqladığımın evində hamamla tualet eуniymiş. adama deyərlər ala sən almansan, almaniyada yaşayırsan, bu zibili ayrı qoy da sikim.\nnəysə tam bu momentdə qapı açıldı içəri o biri uşaqla qız girdi ki, biz içərində cinçıxartma ayini edirik. qızı bəzəyib eləmişəm hind toyları bunun yanında sikimi yesin.\nbu yetimlər də sən demə işəməkləri gəlibmiş, qapını döyüblər biz eşitməmişik.. gül kimi qız idin suzan, səni özləməyəcəm, amma məndən sonra kimlə yatsan həmin qaqaşa imrənəcəm. cayılın həzin entrilərindəndir bu da..\n18.08.2021 17:30, Siki ilə qoz qıran yaşda olan cayıl


TƏRTƏRİN YENİ DYP RƏİSİ HAQQINDA İLGİNC İDDİALAR - Müşfiq Əliyev kimdir? » Qaynarxett.az Qaynarxett.az\nTƏCİLİ: RUSİYA CALIR: Ermənistanla Azərbaycan da\nBaş nazirdən məmurların meşələrdə restoran\nQarabağ münaqişəsinin həlli forması ilə bağlı\n"Prezidentlər gərginliyi azaltmaq üçün əlavə\nBu ilin yanvar-avqust aylarında Azərbaycana 21147\nEkspert: Faizlərin yüksək olması əhalini əmanət\n"Bakıelektrikşəbəkə"də "nurçu" izi\n“Təzə bazar”ın qara günü\nƏrdoğanın daha bir yaxın adamı istefa verir? —\nSON DƏQİQƏ!!! Əli Həsənovun nəvəsinin işindən\nTƏCİLİ: Qarabağda şiddətli döyüşlər - MİLLƏT\nBakıda səfilin boğazını kəsdilər - Şübhəli\nQardaşdan bacısına rüsvayçı hərəkət- Bacı özünü\nAğdamın bu kəndinə qarşı ilginc erməni\nŞOK FAKTLAR : GDU rektorunun müəmmalı yüksəlişi:\nSeyid Ələkbərin 15 manatlıq\nGünü göy əskiyə bükülən Göyçay\nTürk əsgəri sərhədi keçdi — Kəşfiyyatçılar Şeyx\nTürkiyədə sosial şəbəkələrə qadağa qoyuldu\nSosial şəbəkələrin ulduzu olan modelin videosu\nSON DƏQİQƏ!!! Dünyanın gözü Moskvada: NATO-ya\n9-10-2017, 11:24 180\nTƏRTƏRƏ YENİ TƏYİN OLUNAN DYP RƏİSİ KİMDİR…? Bu sual həm cavablanması zor olan mövzudur. Həmdə əldə edilənlərdən oxucuları da yuxarı təbəqələrində bilmədikləri məlumatlar yer almaqdadır. Odur ki, bütün əldə etdiklərimizi sizinlə paylaşırıq…\nTərtər rayonu DYP rəisi təyin edilən Müşfiq Əliyev baş leytenant ola-ola kapitan kimi əmr alıb. Amma hələdə baş leytenant olaraq qalmaqdadır.\nApardığımız araşdırma: Atası Eldəniz Əliyevin hakimiyyət dairələrində yaxın qohumluq əlaqələri olması sayəsində oğul vəzifə sahibi ola bilib. Mənbələrdən əldə etdiyimiz məlumata görə, DYP rəisi təyin edilən Müşfiq Əliyev atası Eldəniz Əliyev əvvələr üç dönəm kolxoz sədri olub. Hər dəfəsində isə rüşvət və korrupsiya məsələləri ilə qalmaqal yaşayıb. Çox maraqlı faktlarla qarşı qarşıyayıq. “İNQİLAB” kolxozuna üç dəfə rəhbərlik edən şəxs dəfələrlə işindən uzaqlaşdırılmasına baxmayaraq yenidən vəzifəsinə qayıtmaq yolunu tapıb.\nEtibarlı mənbələrdən Eldəniz Əliyevlə bağlı aldığımız məlumat da isə Kolxoz sədri olan dövrdə işçilərə zülm etməsi ilə yaddaşlarda qaldığı bildirilir. Belə ki, istədiyi vaxt onları təhqir və tənqid etməsi ilə bağlıda məlumatlar verilib.\nE.Əliyev oğullarını müharibə dövründə gizlətməsi və hərbi xidmətə göndərməməsi kimi verilən məlumatlar da qeyd edilib. Gənclər müharibə yollandıqları zaman E.Əliyev M.Əliyevi gizlədərək saxta diplomla hərbidən saxlamaqa müvəfəq olmuşdur. E.Əliyevlə bağlı Tərtərdə başçı işləmiş Sərdar Həmidova məlumatlar verildiyindən onu işindən azad etmişdir. Kolxozda sədir işlədiyi dövrdə hamını müharibəyə zorla yola salmağı bacaran E. Əliyev öz oğlu 1970-ci ildə anadan olan oğlunu Bakir Əliyevi kolxozda gərəkli şəxs kimi göstərib müharibədən saxlamışdır. Hər iki oğlunu hərbidən yayınması üçün əlindən gələni edən ata bu gün özünün Tərtər əhalisinə edə bilmədiyi zülmləri oğlu vasitəsi ilə həyata keçirməkdədir.\n“Tərtər rayon İsmayılbəyli kəndində 48 ev Eldəniz Əliyevin sədrili müddətində boşalıb. Caamatı müharibəyə göndərəcəm deyib rusiyaya sürgün edib…”\nNazir Ramil Usubovun 2017-ci ilin fevralındaTərtər Rayon Dövlət Yol Polisi bölməsinə yeni rəis təyinatı olub.\nM.Əliyev bu təyinata qədər Bakı Şəhər Baş Polis İdarəsinin Dövlət Yol Polisi İdarəsinin qəzalar üzrə baş inspektoru vəzifəsində çalışıb. O, 2015-ci ildə mətbuatın gündəmini zəbt edən avtomobil qəzasını araşdıran inspektor olub. Maraqlı tərəfi isə kapitan kimi təyinat alan M.Əliyev əslində baş leytenantdır. Hətta bu gündə baş leytenant rütbəsin daşımaqdadır.\nE.Əliyevin oğlu Tərtər rayon DYP rəisi keçdikdən sakinlər artıq avtomobilərin sataraq at-eşşək almaq istəyir. Çünki rayonda iş adamları və sahibkarlara göz verib işıq vermir. Bütün işlərini paytaxt DYP sistemi ilə işlədir. Protokol tərtib edilmiş avtomobil sahibləri həm cərməni həmdə cərimə qədər “şirinliy”in verməsə avtomobili cərimə meydançasından çıxa bilməz..- deyə vətəndaşlar bildirib.\nEldəniz Əliyev ailə şəbəkəsinə nəzər saldıqda inanılmaz faktlarla qarşılaşdıq. Bütün bu etdikləri əmələrin cəzasız qalması və bu gün oğlu M.Əliyevin də əməllərinə niyə göz yumulmasının sirləri açıldı…Əldə edilən məlumatlardan çəkilən sxem üzərinə müəyyən olunub ki, bu qədər rahat hərəkət etməsində kimlərə güvənməkdədir.\nBDYPİ-də yaradılan rüşvət şəbəkəsi:\nMüşfiq Atakişiyevin başı dərddə: AKSİYA\n«TƏFƏKKÜR»ÜN REKTORUNU İLHAM


Biləsuvarda sahibkarlığa çəkilən hasar\nBiləsuvardan sahibkar Fərhad Hacıyev AzadlıqRadiosunun «Qaynar xətt»inə şikayət edib ki, icra başçısı Biləsuvar-Astara yolunun kənarında yerləşən və təqribən 18 sahibkara məxsus olan obyektlərin qarşısını hasarlatdırıb. Bununla da rayondakı bir qrup sahibkarı çörəksiz qoyub.\n«ƏVVƏL İŞIĞIMIZI KƏSDİLƏR, SONRA DA OBYEKTLƏRİMİZİ HASARLADILAR»\nFərhad Hacıyev: «Bakı-Astara yolunun üstündə obyektim var. 17 ildir ki, orda sahibkarlıqla məşğul olurdum. Özüm ikimərtəbəli bina tikdirmişdim, birinci mərtəbəsində maşın təmiri sexi, ikinci mərtəbəsində yeməkxana, çayxana fəaliyyət göstərirdi. Ərazidə 18 işləyən obyekt var idi. Təzə başçısı gələn kimi əvvəlcə işıq xətlərini kəsdi, işıq dirəklərini sökdü ki, yeni işıq xətti çəkəcək. 3 ay obyektlər işıqsız qaldı, gördük başçının işıq çəkdirmək fikri yoxdur. Məcbur olub pul yığdıq, başqa xətdən obyektlərə işıq çəkdirdik. İndi də 3 aydan çoxdur ki, obyektlərin qarşısından hasar çəkib. Obyektlərimiz yoldan 35 metr aralıdadır, başçı isə yoldan 4 metr kənarda 3 metr hündürlüyündə hasar çəkdirib. Obyektlər qalıb hasarın arxasında. Obyektlərə piyada xətti də qoymayıb. 3 aydan artıqdır ki, obyektlər fəaliyyətini dayandırıb, 1 manat pul qazanmırıq. Bağlamışıq, gedib oturmuşuq evdə».\nSahibkar deyir ki, yolun kənarını hasarlatdırmaqla yolu da darlaşdırıblar. İkitərəfli yolda bir maşın xarab olub dayansa, ikinci maşının keçməsi mümkün deyil. Sahibkarın deməsinə görə, hasar yalnız obyektlər olan yerdə çəkilib. Obyektlər qurtaranda hasar da bitir:\n«Obyektlərimizdən sonra qəbiristanlıq, çöllük başlayır, onların qarşısına hasar çəkilməyib».\n«O OBYEKTLƏR MÜASİR TƏLƏBLƏRƏ CAVAB VERMİR»\nBiləsuvar rayon İcra Hakimiyyətinin tikinti və memarlıq şöbəsinin müdiri Yaşar Əzimov isə sahibkarın dedikləri ilə razılaşmır. Deyir əvvəl gərək sahibkarlar işlətdikləri obyektlərini yaxşı vəziyyətə gətirsinlər.\nYaşar Əzimov: «O sahibkarlar obyektləri ilə bağlı heç bir iş görmədilər, müasir tələblərə uyğun düzəltmədilər. Həmin obyektlər də Astara magistral yolunun üstündədir. Həmin yoldan 7 cənub rayonuna avtomobillər hərəkət edir, ölkənin çıxışı o yoldandır».\nRayonun baş memarı deyir ki, obyektlərə giriş-çıxış üçün yol qoyulub: «O obyektlərin hamısı maşın təmiri sexləridir. Obyektlərə giriş-çıxış yolları qoyulub. Sahibkarlar obyektlərini müasir tələblərə uyğun düzəldərlərsə, onlara yenə yol veriləcək. Hasar isə rayonun abadlıq işləri ilə bağlı çəkilib».\nAncaq sahibkar Fərhad Hacıyev obyektlərə təkcə giriş-çıxış yolunun qoyulmasının işə yarımadığını deyir:\n«Obyektə girmək üçün gərək yolu uzadıb, gedib o başdan gələsən, ordan da elə bir yol yoxdur. Kanallardır, şum yerləridir. Obyektlər qalıb 3 metr hündürlükdə hasarın arxasında. Yoldan keçən nə bilsin ki, hasarın arxasında maşın təmiri sexi var».\nFərhad Hacıyev bu işdə məhkəmə perspektivi görmür. Bunu da belə əsaslandırır ki, məhkəmənin o boyda məmurların sözünü qoyub 3-5 sahibkarın sözü ilə ədalətli qərar çıxaracağına inanmır. Deyir özü də daxil olmaqla sahibkarlar ora-bura şikayət etməyə də qorxurlar. Ancaq eyni zamanda onlar sahibkarlıq fəaliyyətlərinin bərpa olunmasını da istəyirlər.\nQaynar xətt - İcra başçısı sahibkarların obyektlərini hasarlatdırıb


RUSIYA ILƏ NATO ARASINDA GƏRGINLIK YÜKSƏLIR - Islam Times\nWednesday 22 April 2009 - 10:18\nRUSIYA ILƏ NATO ARASINDA GƏRGINLIK YÜKSƏLIR\nGürcüstan höküməti isə NATOnun bu ölkədə hərbi təlimlərin keçirilməsinə israrlıdır.\nStory Code : 3432\nJurnalistlərə ölkəsinin “silahlı qüvvələrin ehtiyat komponenti konsepsiyası” üzərində işləməsini açıqlayan Gürcüstanın Müdafiə Naziri NATOnun bu ölkə ərazisində planlaşdırdığı hərbi təlimin keçirilməsi barədə qərarın dəyişməyəcəyi haqda bəyanat verib.\nAprelin 21 "Trend AİA"-nın yaydığı xəbərə əsasən "Bu təlimlər bir il əvvəl nəzərdə tutulmuşdu və onun keçirilməsini hamı bilirdi, buna görə də Rusiyanın iddiaları başa düşülən deyil", - deyən Gürcüstan rəsmisi David Sixarulidze, təlim zamanı hansısa ciddi təxribat və təhlükəni istisna edirmişdir.\nNazir, təlimlərin Gürcüstan ordusunun NATO standartlarına uyğunlaşdırılmasına xidmət etdiyi bildirmişdir.\nQeyd edək ki, sözü gedən təlimlərin Rusiya sərhədlərinə yaxın ərazilərdə keçirilməsi bu ölkə ilə alyans arasında gərginliyin yaranmasına səbəb olmuşdur. Rusiya höküməti etiraz əlaməti olaraq planlaşdırılan Rusiya və NATOnun ikitərəfli görüşündə iştirak etməyəcəyini bildirib. (İslamTimes)\nÜÇ ÖLKƏ, NATO-NUN HƏRBI TƏLIMINDƏ IŞTIRAK ETMƏYƏCƏK!\nQazaxstan, Estoniya və Latviya bu ilin may ayının 6-dan iyunun 1-dək Gürcüstan ərazisində keçiriləcək NATOnun (Cooperative Longbow 09-Cooperative Lancer 09”) hərbi təlimatında iştirak ...


Ikuitos (Peru) üçün ucuz aviabiletlər, Ikuitos (Peru) / üçün ucuz aviabiletlər / Tickets.az\nIkuitos şəhərinə, Peru ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Peru > Ikuitos\nIkuitos şəhərinə aviabiletlər\nTickets.az saytında Ikuitos şəhərinə aviabilet almaqla vaxtınıza və pulunuza qənaət edin. Aviakassalarda növbəyə durmaq lazım deyil, sərnişinlərin sayı, uçacağınız istiqamətlər və uçuş tarixi haqqında məlumatları qeyd edərək kiçik həcmli bir formanı doldurmaq kifayətdir. Sizə münasib olan variantı seçin və istədiyiniz reysə aviabiletləri əldə edin.\nIkuitos şəhərinə ucuz aviabiletlər\nIkuitos şəhərinə biletləri ucuz almaq üçün səyahətinizi öncədən planlaşdırmağa çalışın. Adətən, təcil olaraq alınan biletlərin qiymətləri yüksək olur. Həmçinin, nəzərinizdə saxlayın ki, yay tətili dövründə, yeni il bayramı ərəfəsində və istirahət günlərində edilən bilet sorğularının sayı artdıqca qiymətlər də artır. Siz dərhal geri qayıdış biletlərini almaqla ikiqat hava limanı rüsumunu ödəməyərək əhəmiyyətli dərəcədə qənaət edə bilərsiniz.\nƏn yaxşı avidaşıyıcılar ilə uçun. İlk olaraq, aviaşirkətin real sərnişinlərin yazdığı rəylər əsasında formalaşan reytinqi ilə tanış olun. Xidmətlərimizdən istifadə etməklə siz özünüz də təyyarədə sizə göstərilən xidmət dərəcəsini qiymətləndirə bilərsiniz.\nTickets.az saytında biletlərin dəyərini müqayisə etmək və prioritetlərə əsaslanaraq ən yaxşı variantı seçmək mümkündür.\nTickets.az saytında bilet almağın üstünlükləri:\nOteldə ucuz otaq bron etmə imkanı;\nUcuz biletlər. Biz sərfəli uçuş təklifləri təqdim edən məşhur aviaşirkətlərlə əməkdaşlıq edirik;\nOptimal reys seçimi: vaxt, gün, həftə və s. üzrə;\nSəyahətçilərə kömək. Müştəri xidmətlərinin peşəkar mütəxəssisləri uçuş cədvəli, ödəniş, sifariş, mümkün dəyişikliklər və digər yaranacaq məsələlər barədə ətraflı məlumat verəcəkdirlər;\nAviaşirkətlərin sərbəst reytinqi;\nRahat ödəniş sistemi.\nXidmətimizdən istifadə edərək beynəlxalq şirkətlərin reyslərinə ucuz aviabiletlər almaqla pulunuza qənaət edəcəksiniz.\nIkuitos şəhərində neçə hava limanı var?\nIkuitos şəhərində bu hava limanları var: C.F. Sekada.\nSan Cuan Aposento\nMüştəri xidmətinə mesaj göndərmək üçün istifadəçi seansının unikal identifikatoru: 1809954292


İrandan Azərbaycana daxili orqanlarında narkotik keçirən qadın saxlanılıb » Atributinfo.az\n25 dek 12:46hadise\nXətai Rayon Polis İdarəsi Cinayət axtarış şöbəsi və 36-cı polis bölməsi əməkdaşları tərəfindən narkotik vasitələrin qanunuz dövriyyəsi və alqı-satqısı ilə məşğul olan şəxslərə qarşı növbəti əməliyyat tədbiri həyata keçirilib.\nDaxili İşlər Nazirliyindən verilən məlumata görə, əldə edilən əməliyyat məlumatı əsasında paytaxt sakini İlhamə Kərimova metronun "Həzi Aslanov" stansiyasının yaxınlığında polislər tərəfindən saxlanılıb. Onun üzərinə baxış zamanı ümumi çəkisi 333,296 qram olan narkotik vasitə tiryək aşkar olunaraq götürülüb.\nFaktla bağlı saxlanılan şəxs barəsində Xətai RPİ-nin İstintaq şöbəsində Cinayət Məcəlləsinin müvafiq maddəsi ilə cinayət işi başlanılıb, əməliyyat tədbirləri davam etdirilir.\nİrandan Azərbaycana satmaq məqsədi ilə narkotik gətirən şəxslər tutulub hadise Şabranda narkotik alverçiləri saxlanılıb hadise Narkotik vasitələrin qanunsuz dövriyyəsi ilə məşğul olan şəxs saxlanılıb hadise Cəlilabadlı narkobaron saxlanılıb hadise Sumqayıt sakinlərindən 12 kiloqrama yaxın narkotik maddə götürülüb hadise


Xəbərlər - Salyan rayon Heydər Əliyev Mərkəzi\nRayonda Azərbaycan Əlifbası və Azərbaycan Dili günü münasibətilə tədbir keçirilmişdir. 04 avqust 2021-ci il tarixində Salyan rayon İcra Hakimiyyətində Azərbaycan Əlifbası və Azərbaycan Dili günü münasibətilə tədbir keçirilmişdir. Karantin rejimi qaydalarına riayət olunmaqla keçirilən tədbirdə rayon İcra Hakimiyyətinin başçısı Sevindik Hətəmov, Azərbaycan Dövlət Neft və Sənaye Universitetinin Azərbaycan dili kafedrasının müdiri, filologiya elmləri doktoru, professor Rüstəm Kamal, Azərbaycan Dövlət Pedaqoji Universitetinin Tədris departamentinin direktor müavini, pedaqoqika üzrə fəlsəfə doktoru, dosent Ənvər İmanov, Azərbaycan Dövlət Mədəniyyət və İncəsənəət Universitetinin Səhnə danışığı kafedrasının dosenti Nadir Hüseynov, Bakı Dövlət Universitetinin Psixologiya kafedrasının müəllimi Elşən Sadıqov, rayon Ağsaqqallar Şurasının üzvləri və ziyalılar iştirak etmişdir.\nŞəhid Mayor Müseyib Zeynalovun əziz xatirəsinə tikilmiş abidənin açılış mərasimi təşkil olunmuşdur.Tədbirdə rayon icra hakimiyyəti,ictimaiyyət nümayəndələri ,ziyalılar,gənclər,məktəblilər, Salyan rayon Heydər Əliyev Mərkəzinin kollektivi iştirak etdi. Ruhunuz şad olsun Qəhrəman Şəhidlərimiz. 29.06.2021\n17.02.2021 ci il tarixdə YAP Salyan rayon Təşkilatının 2020 ci ildə görülmüş işlər və 2021 ci ildə qarşıda duran vəzifələr haqqında hesabat konfransı keçirilmişdir.\nSalyan rayonunda COVID-19-a qarşı vaksinasiya prosesinə başlanılmışdır. Yanvarın 19-dan Salyan rayon Mərkəzi Xəstəxanasında COVID-19-a qarşı vaksinasiya prosesinə başlanılmışdır. Strategiyaya uyğun olaraq vaksinasiyanın birinci mərhələsində səhiyyə işçilərinin peyvənd olunması nəzərdə tutulmuşdur.\nSalyan Qəhrəmanları Babayev Fariz Mübariz oğlu..Dəmiryolu stansiya qəsəbəsində yaşayır.Sentyabrın 21-dən Vətən müharibəsində iştirak edib.Topçu olub."Cəbrayıl","Füzuli","Xocavənd"in azad olunmasına görə medallara layiq görülüb .Hal hazırda xidmətini başa vurmuşdur. Hər bir qəhrəmanımızla fəxr edirik.\nSalyan Qəhrəmanları Salyan rayon Kürqaraqaşlı kənd sakini ll Qarabağ döyüşlərinin iştirakçısı Rüstəm Rüstəmli xidmətini başa vuraraq doğmalarına qovuşdu.\nSalyan şəhər 1saylı məktəbin 3-cü sinif şagirdləri sinif rəhbəri Şəlalə Əskərovavın təşkilatçılığı ilə Şəhidlər Xiyabanı ziyarət olundu.\nQəhrəmanımız Şəhid Elmir Arzu oğlu Məmmədov ölümündən sonra 3 medalla təltif olunmuşdur. Allah bütün şəhidlərimizi rəhmət etsin.\nSalyan Qəhrəmanları Həmyerlimiz,Salyanlı Qəhrəmanımız Azərbaycan Hərbi Hava Qüvvələrinin Pilotu Mayor Həşimov Səbuhi Ziyafət oğlu\nAzərbaycan Respublikası Səfərbərlik və Hərbi Xidmətə Çağırış Üzrə Dövlət Xidmətinin Zabiti Salyan rayon Ərəbqaşdaşbəyli kəndində doğulmuş,həmyerlimiz Mayor Xəyyam Gülağa oğlu Salmanov ''Hərbi Xidmətdə Fərqlənməyə Görə 3-cü Dərəcəli Medal'' ilə təltif olunmuşdur.


Amerikada ilkə imza atan azərbaycanlı gənc\n08.01.2021 17:22 118 baxış\nAnar Qocayev: “Hədəfim gələcək akademik fəaliyyətim üçün gözəl bir təməl qurmaqdır”\nAzərbaycan hər zaman istedadlı gəncləri ilə fəxr edib. Onların dünyanın müxtəlif ölkələrində əldə etdiyi uğurlar hər zaman bizləri sevindirib. İstedadlı gənclərimizin uğurları ölkəmizdə insan kapitalına qoyulan ən mühüm investisiyaların artıq öz müsbət bəhrələrini verdiyinə əyani nümunədir. Belə gənclərdən biri son illər Türkiyə, Amerika Birləşmiş Ştatlarında təhsil karyerasında, iş fəaliyyətində ciddi uğurlar qazanmış Anar Qocayevdir. Azərbaycanın xaricdə rezidentura təhsili almış ilk tələbələrindən olan A.Qocayev rezidenturadansonrakı təhsil pilləsinə (fellowship) qəbul olaraq növbəti ilkə imza atıb.\nTanıtım: 1985-ci il dekabrın 24-də Bakıda anadan olub. 2003-cü ildə 116 nömrəli tam orta məktəbi bitirərək Azərbaycan Tibb Universitetinin II müalicə-profilaktika fakültəsinə qəbul olunub. 2007-ci ildən təhsilini mübadilə proqramı əsasında İstanbul Universitetinin tibb fakültəsində davam etdirib. 2009-cu ilin iyul-avqust aylarında ABŞ-ın Nyu-York şəhərində yerləşən “Medical College”də molekulyar genetika və ginekologiya laboratoriyasında elmi fəaliyyətlə məsğul olub. 2010-cu ilin mayında ABŞ-ın “Sloan-Kettering” Xərcəng Mərkəzində biraylıq kurs keçib. 2010-cu ildə tibb fakültəsinin məzunu olub. 2011-2012-ci illərdə ABŞ-ın Corciya statının Atlanta şəhərində yerləşən və bir çox ən müasir laparoskopik cərrahiyyə əməliyyatlarının ilk dəfə icra edildiyi “Minimally Invasive Gynecology Institute”da, 2012-2013-cü illərdə isə Ohayo statında yerləşən Klivlend klinikasında ginekoloji onkologiya üzrə postdoktoral elmi fəaliyyətlə məşğul məşğul olub. Bir neçə məqaləsi məşhur jurnallarda yayımlanıb. Amerikada həkimlik fəaliyyəti ilə məşğul olmağa icazə verən “USMLE” imtahanlarında ən yüksək bal toplayaraq “ECFMG” sertifikatına layiq görülüb. “2007-2015-ci illərdə Azərbaycan gənclərinin xarici ölkələrdə təhsili üzrə Dövlət Proqramı” çərçivəsində 2013-2017-ci illərdə Kornell Universitetində rezidentura təhsili alıb. Ötən ilin fevralında ABŞ-ın “The American Board of Obstetrics andGynecology” imtahanını uğurla verərək həkimlər kollegiyasına üzv olub.\n- İlk növbədə, ABŞ-da rezidentura təhsilinz barədə məlumat verməyinizi xahiş edirik.\n2013-cu ildə ABŞ-ın Kornell Universitetinin rezidenturasına qəbul oldum və rezidentura təhsilimi Nyu-Yorkda “Jamaica Hospital Medical Center” də etdim. Amerikada təhsil müddəti rezidentura üçün 4 ildir. Rezidentura təhsil müddətində Amerikada və dünyada məşhur olan Yel Universitetində, “Sloan-Kettering” Xərcəng Mərkəzində, Klivlend klinikası kimi xəstəxanaların ginekologiya bölmələrində toplam 4 ay olmaqla iş təcrübələri keçdim. Rezidentura təhsilimi 2017 -ci ildə tamamladım. Və 2017-ci ildən bu günə kimi Nyu-York şəhərindəki xəstəxanaların birində həkim olaraq fəaliyyətimi davam etdirirəm. İstər rezidentura təhsili müddətində, istərsə də məzun olduqdan sonra həkimlik fəaliyyəti dövründə Azərbaycan Tibb Universitetində həkimlər və tələbələr üçün bir neçə dəfə öz təşəbbüsümlə seminarlar vermişəm. Bundan başqa, bir neçə il əvvəl feysbuk sosial şəbəkəsində Azərbaycan və Amerika Tibb Forumunu yaratdım. Forum vasitəsilə çox sayda azərbaycanlı həkim və tələbələr Amerikaya gəlmək və təhsil almaq qaydaları barədə bizə müraciət edirdilər. Vaxtilə Azərbaycanda həmin seminarlara qatılan həkimlərdən bir neçəsi artıq Amerikada elmi işlərlə məşğul olur və rezidentura təhsilinə də başlayacaq.\n- Siz xaricdə rezidentura təhsilinə qəbul olunmuş ilk tələbələrimizdənsiniz. Rezidentura təhsilinin Azərbaycan üçün əhəmiyyəti, aktuallığı barədə nə deyə bilərsiniz?\n- Rezidentura təhsili nəinki Azərbaycan üçün, dünyanın hər yerində, inkişaf etmiş, inkişaf etməmiş və ya inkişaf etməkdə olan ölkələrdə belə ən vacib mərhələdir. Açığı, rezidentura təhsili olmadan bacarıqlı həkim yetişdirmək həddən artıq çətindir və ya mümkünsüzə yaxındır.\nÇünki tibb fakültəsindən məzun olan həkim, əlbəttə ki, müəyyən bilikləri, bacarıqları bir il içərisində internatura dövründə öyrənə bilməz. Əgər bacarıqlı həkimlər yetişdirmək istəyiriksə, mütləq çox güclü bir rezidentura sistemi qurmaq lazımdır.\nÇox vacib məsələlərdən biri isə, məncə, rezidentura təhsili alıb Azərbaycana qayıdan həkimlərin Azərbaycan Tibb Universitetində fərqli fakültələrdə fəaliyyət göstərməyə dəvət olunmasıdır.\n- Bildiyimizə görə, siz həm də xaricdə rezidenturadan sonrakı təhsilə (fellowship) qəbul olunmuş ilk azərbaycanlı tələbəsiniz. Bu barədə nə deyə bilərsiniz? Bu cür təhsil sizin üçün nə dərəcədə prioritet oldu?\n- Bildiyim qədər, nəinki Amerikada, bütün dünyada pernitalogiya üzrə rezidenturadansonrakı təhsilə qəbul olunan ilk azərbaycanlıyam. Pernitalogiya yüksək riskli hamiləliklərin, ana və ana bətnində olan uşağın müalicəsi ilə məşğul olan bir elm sahəsidir. Bu gün və gələcək üçün çox vacib olan bir sahədir. Tək bu ixtisasda deyil, digər ixtisaslarda da hər hansı bir seçim edərkən, məncə, ilk növbədə, bu ixtisası nə qədər sevirsiniz və həyatınızı bu sahədə işləməklə keçirə biləcəksinizmi - buna qərar vermək lazımdır. Bundan başqa, ixtisasın gələcək üçün nə qədər vacib bir sahədir - onun da böyük əhəmiyyəti var. İndiyə qədər xaricdə bu istiqamət üzrə təhsil almış mütəxəssis olmadığına görə fikirləşdim ki, bu sahədə ixtisas ala bilsəm, bunun Azərbaycan üçün çox faydaları ola bilər.\n- Elmi jurnallarda dərc olunubsunuz?\n- İndiyə qədər təxminən 10-a yaxın məqaləm ginekologiya üzrə impakt faktoru ən yüksək olan dərgilərdə dərc olunub. Və məqalələrimə indiyə qədər təxminən yüzə yaxın istinad olub.\n- Təhsil və elmi həyatınızda Dövlət Proqramının əhəmiyyətini və rolunu necə qiymətləndirirsiniz?\n- Mən şəxsən sadə bir həkim və müəllim ailəsindənəm. Anam Pəri Qocayeva Bakıdakı 257 nömrəli tam orta məktəbdə müəllim işləyir. Atam isə 19 saylı Birləşmiş şəhər xəstəxanasının həkimidir. Dövlət Proqramı olmasaydı, şəxsən mənim üçün, sadə bir ailədən gələn tələbə üçün Amerikaya gəlmək və burada təhsil almaq qeyri-mümkün olacaqdı. Dünyanın hansı ölkəsində olsanız, nə qədər istedadınız olsa da müəyyən mərhələdən sonra mütləq maddi bir dəstəyə ehtiyac olur. Mən öz nümunəmdəm göstərə bilərəm ki, Azərbaycan Tibb Universitetində tibb fakültəsində ən yüksək qiymətlərlə oxumuşam, əlaçı olmuşam. İstanbul Universitetində tibb fakültəsində də çox yüksək qiymətlərlə oxumuşam, hər zaman örnək tələbələrdən olmuşam. Əgər Dövlət Proqramına qəbul olmasaydım Amerikaya gəlib təhsil almağım mümkün olmazdı. Dövlətimiz bu proqram vasitəsilə tələbələrə ən gözəl şəkildə öz dəstəyini göstərir.\n- Sizcə, gənclərimizin elmi tədqiqatlara marağını artırmaq üçün nə kimi işlər görməliyik?\n- Tələbələrin elmə marağını artırmaq üçün məncə ali məktəb artıq çox gecdir. Biz bu işə çox ciddi şəkildə orta məktəblərdə, hətta orta məktəblərin VI - VII, ən gec IX və XI siniflərdə başlamalıyıq. Bütün inkişaf etmiş ölkələrin təcrübəsi bunu göstərir ki, mütləq şəkildə bu təhsili, təşviqatı, təbliğatı orta məktəblərdə başlamaq lazımdır.\n- Azərbaycan gəncliyinin erməni təcavüzünə qarşı rəşadətli Zəfərini, torpaqlarımızın işğaldan azad olunmasını necə qarşıladınız?\n- Burada bizim qurduğumuz Azərbaycan - Amerika Tibb Cəmiyyəti var. Müharibənin ilk günündən etibarən cəbhədəki hadisələri çox yaxından izləyirdik və əlimizdən gələn bütün köməyi göstərməyə çalışdıq. Bizim göstərdiyimiz əsas kömək o oldu ki, istər bütün siyasi orqanlara, əhəmiyyətli qurumlara, dünyada sözü keçən televiziya, onlayn sosial media orqanlarına, istərsə də Konqresə, müxtəlif ştatların siyasi orqanlarına öz məktublarımızı və mesajlarımızı göndərməyə çalışdıq. Bunun uğurlu olduğuna da inanıram. Özümüz burada olsaq da, ürəyimiz Azərbaycandadır. Müharibənin ilk günündən bəri gecə-gündüz ağlımız, düşüncələrimiz Azərbaycandadır. Hadisələri çox yaxından izləmişik. Bu, bizim əlbəttə ki, tarixi qələbəmizdir. Son bir neçə 100 ildə, bəlkə də min ildə belə bir qələbəmiz olmayıbdır. Bu qələbə bizim üçün son olmamalıdır. Bu qələbə bizim üçün bir başlanğıc olmalıdır. Bundan sonra da harada olmağımızdan asılı olmayaraq hər bir azərbaycanlı gecə-gündüz əlindən gələn hər bir şeyi etməlidir ki, ölkəmizin gələcəyi, xalqımızın gələcəyi daha da gözəl olsun. Bu qələbə münasibətilə də qəzetinizin bütün üzvlərini, xalqımızı bir daha ürəkdən təbrik edirəm.\n- Gələcək planlarım çoxdur. Əlbəttə ki, hədəfim rezidenturadansonrakı təhsilimi gözəl bir şəkildə tamamlamaq, sonra gələcək akademik fəaliyyətim üçün gözəl bir təməl qurmaq və prosesdə də əlimdən gələn qədər daha çox azərbaycanlı həkimlərə və tələbələrimizə yol göstərmək, mümkün qədər onların da Amerikada təhsil almasına kömək eləmək mənim birinci məqsədimdir. Bundan başqa, Azərbaycan -Amerika Tibb Cəmiyyəti olaraq son vaxtlarda bir layihə üzərində işləməyə başlamışıq. Bu layihədə əsas məqsədimiz Amerikada olan həkimləri bir qrup, onlayn klinika şəklində təşkil edib Azərbaycandakı həmkarlarımızla bərabər bir distant klinika olaraq ilk növbədə şəhid ailələrinə, qazilərimizə pulsuz bir konsultasiya xidməti yaratmağı nəzərdə tutmuşuq. Ümid edirəm ki, bu iş bir-iki ayın içərisində hazır ola bilər. Uzunmüddətli planlar arasında, əlbəttə ki, 2 əsas planım olduğunu demək istərdim. Birincisi, ildə bir -iki dəfə gəlib Azərbaycanda qısamüddətli də olsa müəyyən imtiyazlı ailələrə pulsuz tibb xidməti göstərmək istəyərəm. Bundan başqa, dünyada belə bir təcrübə var ki, qrup halında həkimlər, məsələn, inkişaf etmiş ölkələrdə - Amerikada fərqli ölkələrə gedib orada yerli insanlara xidmət edirlər. Digər tərəfdən tibb fakültələrinin tələbələrinə öz tövsiyələrini verə bilərlər. Xaricdən dəvət olunmuş professorlar, həkimlər gəlib Azərbaycan Tibb Universitetində tələbələrə müəyyən qədər iş təcrübəsi və yaxud da biliklər qazandıra bilərlər.


MATC.AZ: Uels - Azərbaycan: Kim necə oynadı?\nUels - Azərbaycan: Kim necə oynadı?\n07 Sentyabr 2019, 12:17\nAvropa çempionatının seçmə mərhələsində IV oyununu keçirən Azərbaycan millisi yenə meydanı məğlub tərk etdi. Xorvatiyada olduğu kimi, Uelsdə də yerli komandaya çətin anlar yaşadan yığmamız rəqibə sona qədər müqavimət göstərsə də, xal qazanmaq şansını son dəqiqələrdə əldən verdi - 1:2.\nBaş məşqçi Nikola Yurçeviçin meydana buraxdığı start düzülüşü yerində idi. Bədavi Hüseynov və Rahil Məmmədovun yoxluğunda xorvatiyalı mütəxəssis kapitan Maksim Medvedevi müdafiənin mərkəzinə çəkmişdi. Əsas məsələ rəqibin lideri Qaret Beyli "bağlamaq" idi ki, Yurçeviç bunun yolunu tapmışdı. Çalışdırıcı iki sol cinah müdafiəçisini eyni anda meydana buraxmaqla mövsümə əla formada başlayan Beyli tamamilə zərərsizləşdirmişdi. Üstəlik, Riçard Almeyda, bəzən isə Dmitri Nazarov da onlara kömək edirdi.\nYığmamız rəqibin sağ cinahını oyundan "qopardığı" üçün britaniyalılar hücum qurmaqda çətinlik çəkirdilər. Uelsin qapımıza yaxınlaşa bilmədiyi və hər şeyin istədiyimiz kimi getdiyi bir vaxtda Pavel Paşayev onların bacarmadığı işi gördü, uğursuz toxunuşla topu özü qapımıza göndərdi. Halbuki həmin epizodda qapımız qarşısında həyəcanlı an da yox idi.\nÜmumilikdə komandamızın topla çox oynamayacağı bəlli idi. Ancaq həddən artıq müdafiəyə qapanmaq topa sahib olarkən sürətli əks-hücumların başlamadan bitməsinə gətirib çıxarırdı. Təsadüfi deyil ki, yığmamız meydana 4-2-3-1 düzülüşü ilə çıxsa da, rəqib top çevirəndə, yəni qarşılaşmanın böyük hissəsini 5-4-1 kimi keçirdi.\nMillimizin çox irəli çıxmadığını görən uelslilər ikinci hissənin əvvəlində müdafiəni unudub, bütünlüklə ikinci qol axtarışına çıxmışdı. Bu isə onlara baha başa gəldi. İki nəfərlə irəli çıxan komandamızda Ramil Şeydayevin gözəl ötürməsini Mahir Emreli iki cəhddə qola çevirdi.\n1:1 hesabı meydan sahiblərində təlaşa səbəb olmuşdu. Onların cəhdləri bir nəticə də vermirdi. Ancaq Almeyda ilə Rəhimovun əvəzlənməsi Kardiffdən xalla qayıtmaq arzumuzun üstündən xətt çəkdi. Çünki sonradan meydana daxil olan Rəşad Eyubovla Təmkin Xəlilzadə onların işini layiqincə davam etdirə bilmədilər. Almeydanın əvəzlənməsindən sonra heç kim topu ayağında saxlayıb, komandanı rahatlatmağı bacarmadı. Təmkin isə 73 dəqiqə meydanda vurnuxan Beylin əl-qolunun açılmasına şərait yaratdı. Nəticədə rəqibin təzyiqi getdikcə artdı və matçı yüksək səviyyədə keçirən Səlahət Ağayevin 84-cü dəqiqədə çıxışdakı kobud səhvi həlledici oldu. Cəmi 15-20 dəqiqə öz oyununu sərgiləməyi bacaran Beyl həlledici qolla komandasının qəhrəmanına çevrildi.\nSəlahət Ağayev - Komandamızın müdafiədən oynaması qapıçının yükünü birə-beş artırmışdı. Son dəqiqələrə qədər çərçivədə əla görünən Ağayevin 84-cü dəqiqədəki kobud səhvi yığmamızı 1 xaldan məhrum etdi.\nBəhlul Mustafazadə - Bu mövsüm əla performans ortaya qoyan gənc futbolçu vahiməli Kardiff stadionunda da rahat idi. Düzgün yer seçimi sayəsində rəqibin bir çox uzun ötürmələrinin, eləcə də cinah asmalarının qarşısını kəsdi. Yalnız buraxılan ikinci qolda yanlış qərar verməklə Beyli tək qoydu. Amma ümumilikdə yığmamızın ən yaxşılarından idi.\nMaksim Medvedev - Bəhlul "ikinci mərtəbə"də etibarlı idisə, kapitan da yerlə ötürmələri sovuşduraraq, müdafiənin mərkəzindəki tandemi tamamlayırdı. Məğlubiyyətə baxmayaraq, Maksimin çıxışını yüksək qiymətləndirmək lazımdı.\nAnton Krivotsyuk - Əsas işi Qaret Beyli zərərsizləşdirmək idi. Təbii ki, bunu təkbaşına etmək mümkün deyildi. Komanda yoldaşlarının köməyi sayəsində vəzifəsinin öhdəsindən layiqincə gəlirdi. Ancaq Şəhriyar Rəhimovun əvəzlənməsindən sonra Anton da sanki oyundan qopdu.\nPavel Paşayev - Uels onun qərarlaşdığı cinahdan çox həmlələr etmədiyindən, üzərinə yük düşmürdü. Ancaq 26-cı dəqiqədə topa həvəskar toxunuşu səhvsiz və ümidli keçən oyunu alt-üst etdi. Avtoqoldan sonra özünə gələ bilməyən Paşayev nə düz-əməlli müdafiə oluna, nə də dəqiq ötürmə verə bilirdi.\nQara Qarayev - Oyun praktikasından əziyyət çəkməsinə baxmayaraq, heç də pis təsir bağışlamırdı. Düzdü, Uels ağırlığı cinahlara qoyduğundan, mərkəzdə Qaraya çox iş düşmürdü. Ancaq geridən oyun qurmaqda Almeydaya lazımınca köməklik göstərirdi.\nRiçard Almeyda - Rəqib matçı əsasən hücumda keçirdiyindən, Almeyda daha çox müdafiəyə kömək etməklə məşğul olurdu. Doğrudu, ayağında top saxlayır, komanda yoldaşlarını ötürmə ilə təmin edirdi. Ancaq meydanın mərkəzini çox keçə bilmirdi. Passivində sarı vərəqənin olması və rəqibin təzyiqi artırması səbəbindən Yurçeviç ikinci hissədə "qırmızı"dan qaçmaq üçün onu əvəzlədi.\nDmitri Nazarov - Orta sahədəki "trio"nun ən zəifi saymaq olar. Doğrudu, o da bir qədər geridən oynamalı olurdu ki, belədə vaxtında irəli çıxmaqda çətinlik çəkirdi.\nŞəhriyar Rəhimov - Beylin zərərsizləşdirilməsində Krivotsyuka əvəzsiz köməyi dəydi. Yarımmüdafiədə yer almasına baxmayaraq, hücum baxımından ciddi heç nə ilə yadda qalmadı. Onsuz da, əsas vəzifəsi rəqibin sağ cinahının bağlanmasına kömək olmaq idi ki, bunun da öhdəsindən gəlirdi. Ta ki zədələnənə qədər. Oyunu davam etdirə bilmədiyindən, 73-cü dəqiqədə əvəzlənməli oldu.\nMahir Emreli - Sağ cinahda yer alan Mahir də top qəbul etmək üçün çox geri gəlməli olurdu. Bu, rəqibin təzyiqi və komandamızın müdafiədə çox qalması ilə əlaqədar idi. Belə vəziyyətdə isə rəqib qapısına yaxınlaşması və müdafiəçilərinə çətin anlar yaşatması çətin idi. Yalnız 59-cu dəqiqə bu baxımdan istisna oldu. Ramil Şeydayevin əla ötürməsini iki cəhdlə də olsa, qolla tamamlamağı bacardı.\nRamil Şeydayev - Həmişəki kimi, ön xətdə özünü ora-bura vururdu. Di gəl ki, matçın böyük hissəsində hücumda tək qalırdı. Belədə isə ondan fəallıqdan, rəqib müdafiəçilərinə təzyiq göstərməkdən başqa nəsə gözləmək yersiz olardı. Vurulan qoldakı ideal ötürməsi də göz oxşayırdı.\nRəşad Eyubov - Almeydanı əvəz edən yarımmüdafiəçi komanda yoldaşından fərqli, top üzü çox görə bilmirdi. Bu da yığmamızın işini son dəqiqələrdə daha da artırdı və nəticədə ev sahibləri istəklərinə çatdılar.\nTəmkin Xəlilzadə - Zədələnən Şəhriyarın vəzifəsini icra edə bilmədi. Onun oyuna qoşulması Beyl üçün bir növ göydəndüşmə oldu. Cinahdan nə hücuma, nə də müdafiəyə kömək edə bildi.\nAğabala Ramazanov - Əlavə edilmiş vaxtla birlikdə cəmi 7 dəqiqə meydanda olan hücumçudan əlahiddə nəsə gözləmək yersiz olardı.


13 İyul 2015, 16:47\nAzərbaycan Mərkəzi Bankı (AMB) İdarə Heyətinin iclasında “Evrobank” ASC-nin bank lisenziyasının ləğv edilməsi, “Azərbaycan Kredit Bankı” ASC-yə isə müvəqqəti inzibatçının təyin edilməsi barədə qərar qəbul edilib.\nAktual.az xəbər verir ki, bu barədə Mərkəzi Bankın yaydığı məlumatda bildirilir.\nMəlumata görə, “Evrobank” ASC Mərkəzi Bankın minimum məcmu kapitalın artırılması üzrə tələblərə əməl etmir. Banka kapitallaşma və fəaliyyətində mövcud olan digər çatışmazlıqların aradan qaldırılması ilə bağlı göstərişlər verilməsinə baxmayaraq, bu müddət ərzində onlar icra edilməyib. Fəaliyyəti prudensial tələblərə cavab vermədiyinə görə Banka təshih və təsir tədbirləri tətbiq edilərək lisenziyası məhdudlaşdırılıb, əmanətlərin qəbul edilməsi və hesabların aparılması, kreditləşmə fəaliyyəti qadağan edilib. Bank sektorda və maliyyə vasitəçiliyində hər hansı əhəmiyyətli bir paya malik deyil. Hazırda Bankda əhalinin əmanətləri də yoxdur.\nBundan əlavə, “Azərbaycan Kredit Bankı” ASC-nin fəaliyyətində ciddi nöqsan və çatışmazlıqlar mövcuddur, Bank qeyri-prudensial idarə olunur və AMB-nin məcburi göstərişlərini icra etmir. Bankın kapitalı Mərkəzi Bankın minimum kapital tələblərindən aşağıdır və “Azərbaycan Kredit Bankı”nın fəaliyyəti məhdudlaşdırılıb. Bankda əhalinin əmanətlərinin həcmi kiçikdir və onların tam icrası üçün bankda yetərli likvid vəsaitlər mövcuddur.


Abşeronda ədəbi-musiqili görüş\nFevralın 7-də Abşeron rayon Mərkəzi kitabxanasında rayon Mədəniyyət mərkəzi ilə birlikdə yazıçı-jurnalist, Azərbaycan Yazıçılar Birliyinin üzvü Tofiq Seyidzadənin 75 illiyi münasibətilə görüş keçirildi. Tədbirdə müəllifin kitablarından və məqalələri çap olunmuş jurnal və qəzetlərdən ibarət sərgi təşkil edilmişdi.\nGörüşü Abşeron MKS-nin direktoru, AYB-nin üzvü, şair Məlahət Yusifqızı açaraq Tofiq Seyidzadənin həyat və yaradıcılığı barədə geniş məlumat verdi. ADPU-nun dosenti, tarix üzrə fəlsəfə doktoru İbadulla Məmmədov, Mədəniyyət mərkəzinin direktoru, “Çıraq” poeziya klubunun katibi Məmmədkərim Səmədov, əmək veteranı Valeh Hüseynov, “Çıraq” poeziya klubu və “Od parçası” ədəbi məclisinin üzvləri və digər çıxış edənlər yubilyara təbriklərini çatdırdılar.\nƏməkdar artist, Şuşa Dövlət Musiqili Dram Teatrının aktrisası Şükufə Musayeva, Mədəniyyət mərkəzinin əməkdaşı Hürü Səmədova, məktəblilər İbrahim və Cavid Hüseynzadələr, Zəka Seyidzadə Tofiq Seyidzadənin tərtib etdiyi “Sədərək şairləri” kitabından nümunələr və aşıq Yusif Cəfərovun şeirlərini səsləndirdilər.\nXırdalan uşaq musiqi məktəbinin müəllimləri İlyas Nurlu (tar), Niyaməddin Allahverdiyev (kamança) və Asif Məmmədlinin (nağara) müşayiəti ilə xanəndə, Mədəniyyət mərkəzinin mədəni-kütləvi təşkilatçısı Təyyar Mirzəyev, mərkəzin metodisti, müğənni Afət Nəbiyeva və xanəndə Qoşqar Dağlaroğlunun oxuduğu muğam və təsniflər tədbirə rəng qatdı. Tələbə Orxan Yusifoğlunun ifasında saz havaları səsləndi.


Bakının məşhur qonaqları: Marqaret Tetçer Bakıdan qiymətli hədiyyə apardı - FOTOLAR » Demokratik.Az\nDemokratik.Az » Xəbərlər » Maraqlı » Bakının məşhur qonaqları: Marqaret Tetçer Bakıdan qiymətli hədiyyə apardı - FOTOLAR\nBakının məşhur qonaqları: Marqaret Tetçer Bakıdan qiymətli hədiyyə apardı - FOTOLAR\n09 noy, 15:44\n"Bakının məşhur qonaqları” layihəsində müxtəlif illərdə paytaxtımızda olmuş dünya şöhrətli simaların səfərindən, onların təəssüratlarından söz açılır, o səfərlərin şahidilərinin təəssüratları təqim edilir. Bakıya kimlər gəlməyib?..\nBu dəfə hər kəsin "Dəmir ledi” kimi tanıdığı Böyük Britaniya tarixində yeganə qadın baş nazir olmuş Marqaret Tetçerin Bakı səfəri haqqında danışacağıq.\n"Dəmir ledi” 2013-cü il aprelin 8-də insult səbəbindən vəfat edib.\nBöyük Britaniyanın sayca 71-ci baş naziri olmuş "Dəmir ledi” 1992-ci il sentyabrın 7-8-də Bakıda qeyri-rəsmi səfərdə olub. Marqaret Tetçer həmin vaxt baş nazir deyildi, amma Böyük Britaniyanın bütün dünyada qəbul edilən dövlət adamı, siyasi xadimi idi.\nTetçer sentyabrın 7-də Bakıya səfəri zamanı o zamanki prezident Əbülfəz Elçibəylə görüşüb, sonra "Çıraq" yatağında və perspektivli "Şahdəniz" sahəsində ehtiyatların dəqiqləşdirilməsi və hazırlıq işlərinin aparılması haqqında Azərbaycan hökuməti ilə İngiltərənin "Britiş Petroleum" və Norveçin "Statoyl" şirkətləri arasında sazişin imzalanması mərasimində iştirak edib.\n"Mənə Tetçeri qarşılayıb yola salan, onu yaxından müşahidə edən və maraqlı detalların şahidi olan jurnalistlər arasında olmaq xoşbəxtliyi nəsib oldu.\nJurnalist xatırlayır Tetçerin səfəri BP-nin hamiliyi ilə keçirilən biznes forumuna həsr olunmuşdu və "Dəmir ledi” Elmlər Akademiyasının Rəyasət Heyətinin binasında keçirilən bu forumda çıxış edib.\n"Onun nitqi Qərbdə Azərbaycana verilən əhəmiyyətə və beynəlxalq siyasətdə neftin roluna həsr olunmuşdu.\nLakin Tetçerin müstəqil Azərbaycanda və Xalq Cəbhəsi hökumətinin dəvəti ilə çıxış etməsi faktı sıçrayış, gələcək neft layihələrinin imzalanması istiqamətində mühüm addım kimi qəbul edilirdi. Mübaliğəsiz demək olar ki, məhz həmin vaxt Elçibəy hökuməti iki il sonra imzalanacaq "Əsrin müqaviləsi”nə imkan verən həlledici addımlar atdı”.\n"Dəmir ledi”nin şərəfinə Bakıdakı "Gülüstan” sarayında ziyafət təşkil edilib.\n""Gülüstan” sarayında təntənəli qəbul zamanı prezident Elçibəy Tetçerlə ilk dəfə görüşürdü. Azərbaycan prezidentinin necə həyəcan keçirdiyi yaxşı yadımdadır. Yaxın keçmişdə dissident olmuş bu şəxs Marqaret Tetçeri qarşılayarkən emosiyalarını gizlətmirdi. Hiss olunurdu ki, adətən təmkinli və ciddi olan "Dəmir ledi” özü də keçmiş SSRİ məkanında ilk qeyri-kommunist liderlə maraqla və simpatiya ilə görüşür.\n"Gülüstan”da daha bir gözəl görüş baş tutmuşdu. Hökumət üzvlərindən biri (səhv etmirəmsə, Nəcəf Nəcəfov) təntənəli görüşə futbol üzrə 1966-cı il dünya çempionatı finalının hakimi Tofiq Bəhramovu dəvət etməyi və onu Marqaret Tetçerlə tanış etmək təklifi irəli sürdü. Təmkinli və gülümsəyən Bəhramov yüngül yerişlə Tetçerə tərəf yaxınlaşdı, İsa Qəmbər isə məmuniyyətini gizlətmədən və ona məxsus yumor hissi ilə qonağı təqdim etdi.\n"Bax, bu insanın fiti olmasaydı, siz ingilislər 1966-cı ildə "Qızıl ilahə”ni görməzdiniz, madam Tetçer!”, - deyə İsa Qəmbər barmağı ilə Bəhramova işarə etdi. Bu sözlərin tərcüməsini dinləyən Tetçer də daha böyük emosionallıqla dedi: "Bəli! Bəli, xatırlayıram, çox sağ olun, sağ olun!”.\nO zaman mən həmsöhbətlərdən təxminən iki metr məsafədə durmuşdum və Bəhramova başqa suallar verən və minnətdarlıqla onun əlini sıxan Tetçerin səmimi marağını gördüm”, - deyə jurnalist o məşhur hadisəni xatırlayıb.\nTetçerin Əbülfəz Elmçibəyə təşəkkürü isə belə olmuşdu: "Prezidentdən Bakıda ən yaxşı mövsümün nə vaxt olduğunu soruşdum, o isə sentyabr və may aylarının olduğunu dedi. Sentyabrda artıq sizə gəldim, mayda da gələcəyəm. Amma bundan əvvəl prezidentinizi Londonda salamlamaq istərdim”.\nLakin Elçibəyə Londona səfər etmək qismət olmadı. Neft müqavilələrinin imzalanması üzrə böyük işlər 1993-cü ilin iyununda - müqavilənin imzalanmasına bir neçə həftə qalmış hərbi çevrilişlə pozuldu.\nO zaman parlament sədri olmuş İsa Qəmbər "Dəmir ledi”nin Azərbaycana gəlişini belə xatırlayır:\n"Marqaret Tetçer çox böyük bir siyasət, dövlət adamı idi. XX əsrin ikinci yarısında dünya siyasətini müəyyənləşdirən şəxslərdən biri idi. Güclü iradə sahibi olan Marqaret Tetçerin "Dəmir ledi” adlandırılması da təsadüfi deyil. Tetçer nə istədiyini bilən, nə istədiyinə doğru qətiyyətlə irəliləyən bir dövlət xadimi idi.\nAzərbaycana baxışlarına gəldikdə isə onun Elçibəy hakimiyyətinin ilk ilində - 1992-ci ilin sentyabrında Azərbaycan gəlməsi müstəqilliyini yeni bərpa edən bir ölkə üçün böyük dəyər idi. Təbii o, Bakıda İngiltərənin maraqlarını təmsil edirdi.\n"Marqaret Tetçerin Bakıya səfəri indiki kimi yadımdadır. O Azərbaycanın dəvəti, həm də BP şirkətinin səyləri nəticəsində Bakıya gəlmişdi. Bildiyimiz kimi məqsəd İngiltərəyə məxsus şirkətlərin fəaliyyətini araşdırmaq, o cümlədən yeni müstəqillik qazanmış Azərbaycandakı vəziyyəti dəyərləndirmək idi.\nO danışığı, oturuşu, duruşu ilə fərqlənirdi. Tetçer görüşündən sonra Əbülfəz Elçibəyi sovet məkanında ən böyük demokrat kimi dəyərlənidirmişdi. Mən o zaman prezidentin köməkçisi kimi rəsmi görüşdə iştirak etməsəm də, Tetçer Bakıya gələndə qeyri-rəsmi olaraq onu görmüşdüm. Sözün əsl mənasında Tetçer "Dəmir ledi” idi”.\n"Elçibəy onun fəaliyyətinə yüksək qiymət verirdi. Onların xoş münasibətləri qarşılıqlı idi. Tetçeri unudulmaz siyasətçi, səmimi insan kimi xatırlayıram”.\nTetçerə bu səfər zamanı Bakıdan xatirə kimi üzərində dahi şair Nizami Gəncəvinin portreti əks olunmuş kiçik bir xalça da hədiyyə edilib. "Dəmir ledi” məşhur şairin 850 illik yubileyi münasibətilə toxunmuş xalçanı özü ilə İngiltərəya apararaq şəxsi kolleksiyasına daxil edib.


''Yağış yağanda siniflərə su damır'' » Arqument.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n''Yağış yağanda siniflərə su damır''\n09-01-2019 17:55 / Bu xəbər 236 dəfə oxundu\nBeyləqanda məktəblilər qış olanda dərsə gələ bilmir\nBeyləqanın Milabad kənd orta məktəbində təhsil alan şagirdlərin valideynləri şikayətçidir. Onlar Məktəbin təmirsiz, şəraitsiz olduğunu, uşaqlarının buna görə əziyyət çəkdiyini söyləyirlər.\nValideynlər Meydan TV-yə bildiriblər ki, xüsusən də qış aylarında vəziyyət daha acınacaqlı olur: "Əvvəla, istilik yoxdur. İkincisi də, məktəbin pəncərələri, qapıları bərbad vəziyyətdədir. Sinifə külək əsir, yağış yağanda su damır. Əşyaları pis gündədir. Stulları, partaları bərbad vəziyyətdədir. Baxan, maraqlanan yoxdur. Dəfələrlə müraciət etmişik, yazmışıq, demişik, xeyri yoxdur. Bu boyda kənddir, bir dənə də məktəbdir, niyə bu vəziyyətdə olmalıdır?”\n"Harda görülüb ki, valideyn məktəb təmir etdirsin?"\nValideynlərdən Vüsalə Nəsirzadə deyir ki, məmurların heç biri övladını o cür məktəbə göndərməz. Amma onlar məcburdurlar, başqa çarələri yoxdur: "Nə edək, təhsilsiz böyüdək? Adlarını yaza bilməsinlər? Məcburuq, göndəririk, xəstələnib üstümüzə qayıdırlar. Çətindir, istiliyi yox, şəraiti yox. Qışda məktəbin içində külək əsir. Biz nə qədər pul toplayıb, istilik tədarükü görməli, nə qədər məktəbin orasını-burasını düzəltdirməliyik? Heç işə də yaramır. Bir yerini düzəltdirirsən, digər yeri üstümüzə tökülür. Bunu biz etməli deyilik, dövlət bir çarə tapmalıdır. Harda görülüb ki, valideyn məktəb təmir etdirsin”.\n"Uşaqlarımız məktəbdə yox, elə bilin xarabada təhsil alırlar"\nV.Nəsirzadə deyir ki, Milabad kəndindəki məktəb müstəqil Azərbaycana yaraşan vəziyyətdə deyil:\n"Uşaqlarımız məktəbdə yox, elə bilin xarabada təhsil alırlar. Biz milyorder deyilik ki, 10 minlərlə vəsait qoyub məktəbi yaxşı təmir edək. Vallah imkanımız olsa, uşaqlarımıza görə edərik. Çünki soyuqda uşağın başına heç dərs də girmir. Elə yalandan gedib-gəlirlər. Bizim topladığımız pul 300-500 manatdır ki, bununla da ancaq başaldadan, yüngülvari işlər görülür. Bu məktəbə əsaslı təmir lazımdır. Heç bəlkə də təmir də lazım deyil, məktəb sökülüb, yenidən tikilməlidir”.\n"Belə məktəbdə uşaq nə öyrənsin, necə gəlsin dərsə?"\nMeydan TV əməkdaşı Milabad məktəbində olub. Birmərtəbəli məktəbin qapı-pəncərəsi köhnə, damı uçuq-sökük idi. Orada olanda məktəbin müəllimlərindən Tamella Fərzəliyeva ilə danışmaq imkanı oldu. O da məktəbin şəraitsiz, təmirsiz olduğunu təsdiqlədi:\n"Hələ əvvəl daha pis vəziyyətdə idi. Uşaqlar panelin üstündə otururdular. Valideyn və müəllim kollektivi aralarında pul toplayıb, döşəməni düzəltdirdi. Ancaq yenə də şəraitsizlikdir. İstilik yoxdur, divarları, şəraiti bərbad vəziyyətdədir. Bir baxın, pəncərələri də qırıq-qırıqdır. Özü də dar, balaca. Belə məktəbdə uşaq nə öyrənsin, necə gəlsin dərsə?”\n"Soyuq olan kimi valideynlər uşaqları məktəbə buraxmırlar"\nT.Fərzəliyeva şəraitsizlik ücbatından şagirdlərin tez-tez məktəbdən qaldıqlarını da söyləyir. Deyir, nəsə demək də olmur: "Deyə də bilmirsən ki, niyə dərs buraxırsan. Valideyn nə etsin? Bütün qışı uşağı həkimlərdədir. Birtəhər soba yandırır, otağı isidirik. Vay o günə ki, başın dərsə qarışa, soba sönə. 2 dəqiqənin içində otaq buz kimi olur. Odur ki, soyuq olan kimi valideynlər uşaqları məktəbə buraxmırlar. Müəllimlərin də dili qısadır, deyə bilmirik ki, gəlin, dərsdən qalmayın”.\n"Məktəb təmir etmək icra hakimiyyətinin işi deyil"\nMeydan TV məsələyə münasibət öyrənmək üçün Beyləqan Rayon İcra Hakimiyyəti ilə əlaqə saxlayıb. İcra Hakimiyyətindən də Milabad məktəbinin təmirsiz, şəraitsiz olduğunu təsdiqləyiblər. Bildiriblər ki, hər il ölkədə yeni məktəblər tikilir və ya yenidən qurulur. Tezliklə Milabad məktəbi ilə bağlı da bir tədbir görüləcək: "Bəli, Milabad məktəbi bir az köhnədir. Biz bununla bağlı yuxarılara müraciət edəcəyik. Məktəb təmir etmək icra hakimiyyətinin işi deyil, böyük maliyyə tələb edir. Eynilə də məktəbin yenidən qurulması. Müraciət ediləcək. Ümid edirik, tezliklə həmin məktəbin təmiri üçün vəsait ayrılar və problem aradan qalxar”.


12 tondan çox saxta kərə yağı aşkarlanıb\n17:30 16-01-2020 | 994\nQida Təhlükəsizliyi Agentliyinin əməkdaşları Bakı şəhərinin Xətai rayonunda X.Məmmədov küçəsi, ev 1C ünvanında yerləşən “Bizim market” Məhdud Məsuliyyətli Cəmiyyətinə məxsus ticarət şəbəkələrində yoxlama keçiriblər.\nYeniAvropa xəbər verir ki,yoxlama zamanı marketlərdə “Belorusskaya korova” əmtəə nişanlı saxtalaşdırılmış kərə yağının satışının həyata keçirildiyi aşkarlanıb. Araşdırma zamanı yağların ştrix kodunun saxta olduğu müəyyən edilib. Belə ki, ştrix kod “Foodini” Məhdud Məsuliyyətli Cəmiyyəti tərəfindən ölkəyə idxal olunan “Belaya korova” əmtəə nişanlı kərə yağına aid olub.\n“Belorusskaya korova” əmtəə nişanlı kərə yağı adı altında satılan yağın markalanmasında istehsalçısının “Luninec” Açıq tipli Səhmdar Cəmiyyəti olması qeyd edilib. Belarusun “Luninec” süd zavodu tərəfindən ünvanlanmış məktubda isə həmin şirkətin “Belorusskaya korova” əmtəə nişanlı yağ istehsal etmədiyi göstərilib.\nMəlum olub ki, “Bizim market” Məhdud Məsuliyyətli Cəmiyyətinə “Belorusskaya korova” əmtəə nişanlı mənşəyi məlum olmayan kərə yağının sertifikatı kimi “SN Qida Təchizat” Məhdud Məsuliyyətli Cəmiyyəti tərəfindən təqdim olunan qida təhlükəsizliyi sertifikatı (“İdxalçı müəssisənin adı və ünvanı”, “göndərən müəssisənin adı və ünvanı”, “mənşə ölkəsi”, “yüklənmə yeri”, “istehsalçının adı və ünvanı” bölmələri) saxtalaşdırılıb.\nYağdan götürülən nümunələrin laborator analizi zamanı yağ turşularının kütlə payının nisbəti normativ sənədlərin tələblərinə uyğun olmadığı və məhsulun saxtalaşdırıldığı təsdiq edilib.\nQanunvericiliyin tələbləri çərçivəsində aşkarlanan faktlar üzrə materiallar hüquqi qiymətin verilməsi üçün prokurorluq orqanlarına göndərilib. “Bizim market” şəbəkəsinin 14 filialından ümumilikdə 12 ton 575 kiloqram məhsulun satışının dayandırılması və qadağan edilməsi barədə qərar qəbul edilib və həmin məhsul partiyası dövriyyədən çıxarılıb.


Kayrat Osmonaliyev: “Azərbaycanlıların təcavüzkarlığı qınamaları bizim üçün çox vacib idi" | Report.az\nKayrat Osmonaliyev: “Azərbaycanlıların təcavüzkarlığı qınamaları bizim üçün çox vacib idi"\nKayrat Osmonaliyev: “Azərbaycanlıların təcavüzkarlığı qınamaları bizim üçün çox vacib idi" “Biz hamımız – Yakutiyadan tutmuş Şimali Kiprə qədər Avrasiyanın geniş ərazilərində yaşayan Türk xalqları – Türk atamızın nəslindənik"\n3 May , 2021 13:37\n“Ölkəmizin Tacikistan Silahlı Qüvvələri tərəfindən ağır silah və zirehli texnika tətbiqi ilə təcavüzə məruz qaldığı bu çətin sınaq günlərində xalqımıza mənəvi dəstək göstərmiş bütün azərbaycanlı dostlarımıza səmimi təşəkkürümü bildirirəm”.\nBu barədə “Report”a “Azərbaycanın qırğız dostları klubu” İctimai Birliyinin prezidenti Kayrat Osmonaliyev bildirib.\nO, sərhəd kəndlərinin onlarla mülki vətəndaşının həlak olduğunu, yüzlərlə insanın yaralandığını, sərhəd postlarının, yaşayış binasının, inzibati və ticarət obyektlərinin dağıdıldığını və yandırıldığını qeyd edib.\n“Bu günlərdə həm ölkəmizdə, həm də Azərbaycanda yaşayan azərbaycanlıların qardaşlıq həmrəyliyi nümayiş etdirərək, təcavüzkarlığı qınamaları və sülhə çağırmaları Qırğız Respublikasının çoxmillətli xalqı üçün çox vacib idi. Çox sağ olun, qardaş və bacılar”, – o deyib.\nK.Osmonaliyev mayın 3-də Beynəlxalq Türk Həmrəyliyi Gününün qeyd olunduğunu da xatırladıb: “Biz hamımız – Yakutiyadan tutmuş Şimali Kiprə qədər Avrasiyanın geniş ərazilərində yaşayan Türk xalqları – Türk atamızın nəslindənik. Biz əslində eyni dildə danışırıq, tariximizdə, mədəniyyətimizdə, talelərimizdə bir çox ortaq nöqtələr var. Bu çətin anlarda, azərbaycanlılar kimi, qırğız qardaşlarına dərhal öz dəstəyini ifadə etmiş bütün türk qardaşlarımıza təşəkkür edirik. Gəlin əmin-amanlıq, sülh, əməkdaşlıq və bütün xalqlarımızın firavanlığı naminə həmrəyliyimizi və qarşılıqlı dəstəyimizi gücləndirək. Türk Həmrəyliyi Günün mübarək, böyük Türk dünyası!"\nRus versiyası Осмоналиев: Благодарю всех азербайджанских друзей Кыргызстана за поддержку


Bakı 2015 Avropa Oyunları - Xəbərlər - QILINCOYNATMA - Yaddaqalan Məqamlar\nQILINCOYNATMA - yaddaqalan məqamlar\nQılıncoynatma | Bakı 2015-in ən yaxşı fotoları\nQılıncoynatma yarışından maraqlı məqamlar\nBöyük Britaniyalı Riçard Kruz və türkiyəli Tevfik Burak Babaoğlu. Matthias Hangst/Getty Images\nAzərbaycanlı Sevil Bünyadova və ukraynalı Olqa Xarlan. David Ramos/Getty Images\nAlmaniyalı Mark Perelman və yunanıstanlı Riçard Kruz. David Ramos/Getty Images\nİtaliyalı Karolina Erba və fransalı Jeromine Mpah Nyanq. David Ramos/Getty Images\nRusiyalı Boris Saviç. Francois Nel/Getty Images\nAlmaniyalı Riçard Hubers və rumıniyalı Alin Badea. Francois Nel/Getty Images\nAlmaniyalı Maksimiliyan Kindler və Riçard Hubers sablya yarışında qalib olurlar. Francois Nel/Getty Images\nİsveçrəli Mişele Niqqeler italiyalı rəqibini məğlub edir. David Ramos/Getty Images\nRusiyalı Boris Saviç sablya yarışının 1/4 final görüşündə azərbaycanlı Cavanşir Səfərovu məğlub edir. Francois Nel/Getty Images\nİtaliya komandası sablya ilə komanda yarışında qızıl medal qazandı. Francois Nel/Getty Images\nBöyük Britaniyalı Aleks Tofalides. David Ramos/Getty Images\nAzərbaycan qılıncoynadanı Azər Tağıyev. Francois Nel/Getty Images\nSablya yarışında mükafat qazanan qılıncoynadanlar. Matthias Hangst/Getty Images\nBakı 2015-də qılıncoynatma üzrə yarışların ümumi icmalı\nİtaliya Avropa Oyunlarının qılıncoynatma yarışına əsas idmançılarını göndərməyə bilərdi, lakin onlar sübut etdilər ki, yarışda lider olmaq üçün kifayət qədər gücə malikdirlər.\nİtaliya komandası medal cədvəlində cəmi on iki medal olmaqla, üç qızıl medalla üstünlük təşkil edirlər.\nOnlar sübut etdilər ki, Alesiyo Fokoni və Alis Volpi ilə rapirada çox bacarıqlıdırlar. Final yarışında kişilərdən ibarət komandalar arasında mükəmməl rapira çıxışında Böyük Britaniya idmançısına məğlubiyyət gözlənilməz oldu.\nBakıda ən uğurlu qadın idmançı rumıniyalı Ana Mariya Branza idi. O, yüksək səviyyəli şpaqa yarışında qalib oldu və qadınlar arasında şpaqa yarışında ölkəsini qızıl medal ilə irəliyə apardı.\nLakin bu haqda daha çox xəbərlər var idi ki, onlardan biri də 43 yaşlı fransız idmançısının nəzərəçarpan ikiqat qızıl medal qazanması oldu. O, orta yaşlı kişilər arasında nümunə oldu.\nYarışın ən gözəl anları haqqında:\nƏn yaxşı yarış\nPolyak Anjelika Vator finalda qadınlar arasında sablya ilə fərdi görüşdə inamlı Azərbaycan idmançısı Sevil Bünyatova ilə qarşılaşdı. Hesab 14-14 olduqda, 21 yaşlı idmançı heyrətamiz çıxış nümayiş etdirdi və növbəti xal ilə qızıl medala sahib oldu. “ Mən milyonlarla məşqlər sayəsində bu mərhələyə gəlmişəm və qızıl medal ilə bunun bəhrəsini gördüm.” – Vator dedi.\nƏn uğurlu ailə\n25 yaşlı azərbaycanlı əkiz Sevil və Sevinc Bünyatova bacıları öz kateqoriyalarında asanlıqla zirvəyə qalxa bildilər. Qadınlar arasında sablya ilə fərdi mübarizədə Sevil gümüş, Sevinc isə bürünc medal qazandı. “Qılıncoynatma Azərbaycanda getdikcə inkişaf edir və biz bu idman növü üzrə daha çox medal qazanacağımıza inanırıq” – Sevil müsahibəsində deyib.\nƏn yaxşı hekayə\n10 illik fasilədən sonra, İvan Trevexo orta yaşlı kişilərin mübarizəsində qılıncoynatma üzrə qalib oldu. 1996-cı ildə Atlanta Olimpiya Oyunlarında Kuba komandasında çıxış edərək gümüş medal qazandıran, lakin 2002-ci ildə ölkəsini tərk edən 43 yaşlı fransız idmançı rusiyalı rəqibi Sergey Xodosu 15-8 xal hesabı ilə məğlub edərək kişilər arasında şpaqa ilə fərdi mübarizədə qalib oldu. Növbəti oyunda iştirak edən idmançı Fransa komandasına şpaqa üzrə iki qızıl medal qazandırdı. “Düşünürəm ki, təcrübəm ikiqat artdı.” – Trevexo deyib.\nƏn böyük ziddiyyət\nİtaliyanın kişilər arasında şpaqa ilə komanda yarışında bürünc medal qazanması kəskin etirazlara səbəb oldu. Yarışın sonuna yaxın tam xal qazanan isveçrəlilər qələbəni qeyd etməyə başlayıb, ancaq italyanlar oyunun bitmədiyini və əlavə vaxt verilməsini tələb etdi, mübarizə dayandırılaraq 15 dəqiqə qızğın müzakirə aparıldı. İsveçrəli qılıncoynadan Bryus Brunold müsahibəsində deyib: “Biz aldadıldıq. Ədalətsizlik idi, ancaq olan oldu.”\nƏn yaxşı sitat\n“Mən hər gün məşq edirəm, dünyanın ən yaxşı qılıncoynadanları isə hər gün 2-3 dəfə məşq edir. Mən daha çox idmanla əylənən insana bənzəyirəm”. 2012-ci il London Olimpiya Oyunlarının gümüş medal mükafatçısı Bartos Piyaseki yarışlar başlamazdan əvvəl məşqlərini dayandırdığını və pul qazanmalı olduğunu deyib. “Norveçdə qılıncoynatmada pul yoxdur” – deyən idmançı hazırda orta məktəbdə dərs deyir və uğurlarının sayı azaldığı üçün dünya reytinq cədvəlində 216-cı yerə düşüb. Buna baxmayaraq, norveçli idmançı kişilər arasında şpaqa ilə fərdi mübarizələrdə medal qazanmağa davam edir. Uzun müddət idmandan uzaq düşən gənc idmançı üçün bu, heç də pis deyil.\nƏn yaxşı elan\nUkraynalı Olimpiya çempionu Olqa Xarlan Bakıda keçirilən yarışın tanıtımında ulduz qılıncoynadan elan edilib və şəhərin ətrafındakı görməli yerlərdə təbliğat filmində oynayıb. Amma Xarlan ilk qrup mərhələsində fərdi sablya yarışında qəza edərək yarışdan kənarlaşdırıldı. O, Ukraynaya qızıl qazandırmaq üçün finalın həlledici mərhələsində möhtəşəm dönüş edərək sablya komandasına nailiyyətlər qazandırdı.\nƏn yaxşı gənc idmançı\nFrançesko İnqarqiola dünyadakı ən uğurlu qılıncoynatma akademiyasından biri olan İtaliyanın Jesi şəhərindən gəlir. Bu şəhər dünya səviyyəli çoxlu qılıncoynadanlar yetişdirib və 18 yaşlı idmançı rapira yarışlarında bürünc medal qazanaraq öz imkanlarını nümayiş etdirdi.\nƏn böyük sürpriz\nBöyük Britaniyalı Riçard Kruz gələn ay Rusiyada keçiriləcək dünya çempionatına daha yaxşı hazırlıq olduğu üçün komandasının Bakıya gəldiklərini jurnalistlərə söyləyib. Amma sonuncu yarışda – kişilərdən ibarət rapira komandası – Böyük Britaniyanın komandası fərdi çempion Alessio Fakoni və bürünc medalçı Françesko İnqarqioladan ibarət İtaliya komandasını məğlub edərək ən böyük sürprizlə üzləşdi.\nİvan Trejevo: "Təcrübəm öz sözünü dedi"\nKeçmiş Kuba vətəndaşı 10 il idmandan kənarda qaldıqdan sonra əsas titulu qazandı\nTrevejo qalib gələcəyindən əmindir\n43 yaşlı idmançı şpaqa ilə fərdi yarışın yarım finalına çatır\nBRANZA Ana Maria\nQılıncoynatma Kişilər arasında Rapira ilə fərdi yarış\nQılıncoynatma Kişilər arasında Şpaqa ilə fərdi yarış\nQılıncoynatma Kişilər arasında Sablya ilə fərdi yarış\nQılıncoynatma Qadınlar arasında Rapira ilə fərdi yarış\nQılıncoynatma Qadınlar arasında Şpaqa ilə fərdi yarış\nQılıncoynatma Qadınlar arasında Sablya ilə fərdi yarış\nQılıncoynatma Qadınlar arasında Sablya ilə komanda yarışı\nQılıncoynatma Qadınlar arasında Şpaqa ilə komanda yarışı


İran-Naxçıvan müştərək bazarını su basıb\nKənd sakinlərinin məlumatına görə, həyətdəki qrunt sularını nasoslarla da təmizləmək mümkün deyil\nAraz çayında su səviyyəsinin qalxması səbəbindən Naxçıvan Muxtar Respublikasının Kəngərli rayon Şahtaxtı kəndi ərazisində yerləşən İranla MR-in müştərək bazarını da su basıb. Müştərək bazardakı mağaza sahiblərinin verdiyi məlumata görə 40-a yaxın dükan suyun altında qalıb. Artıq 12 gündür İranla Şahtaxtı gömrük keçid məntəqəsi fəaliyyətini dayandırıb. Buna səbəb isə keçiddəki körpünün suyun altında qalmasıdır.\nKəngərli rayon Təzəkənd yaşayış məntəqəsində də vəziyyət təhlükəli olaraq qalır. Kənd sakinlərinin məlumatına görə həyətdəki qrunt sularını nasoslarla da təmizləmək artıq mümkünsüz olub. Kənddəki 15 evə ciddi ziyan dəyməsinə baxmayaraq sakinlər gedəcək yerləri olmadığından evlərini boşaltmırlar.\nAraz çayında su səviyyəsinin qalxmasını Ermənistanın Naxçıvana yaxın ərazisində çayın üzərində yerləşən bəndinin partlaması daha da sürətləndirib. Türküyə ilə Naxçıvan arasında olan ərazidə suyun nəzarətə alınması üçün Sədərək gömrük məntəqəsinin rəhbərliyi Türküyə tərəfdən yadım istəyib. İqdır vilayətindən Sədərəyə texnika gətirilib. İqdırın bələdiyyə başqanı Nürəddin Aras «Azadlıq» radiosuna bildirib ki, Naxçıvan İqdır yolunun qısa müddətə belə fəaliyyətini dayandırması həm MR-in, həm də İqdırın iqtisadi vəziyyətinə ciddi ziyan vura bilər.\nHazırda Araz çayında suyun səviyyəsi 5 metr 85 sm-ə yaxındır ki, bu da normadan 2 metr 35 sm çoxdur. 2 gün əvvəl isə çayda suyun səviyyəsi 6 metr 72 sm olub. Metroloqların məlumatına görə yağışın intensivləşəcəyi təqdirdə su səviyyəsinin yenidən qalxma ehtimalı var.


İşlədikləri obyektdən oğurluq edən şəxslər tutulub - VİDEO - XALQQAZETI.COM\nDİN-dən verilən məlumata görə, əməliyyat zamanı həmin obyektdə gözətçi işləyən əvvəllər məhkum olunmuş Muraz Süleynmanov, onun tanışları Fərid Qurbanov və Samir Dünyamalıyev tutulublar. Araşdırma zamanı onların M.Süleymanovun təklifi ilə həmin obyektdən iki dəfə metal konstruksiyalar oğurladıqları məlum olub.\nQeyd olunub ki, Novruz Hacıyev hadisə baş verən evdə usta işləyib. Faktlarla bağlı 15-ci Polis Bölməsində toplanan materiallar Sabunçu RPİ-nin İstintaq Şöbəsinə göndərilib, araşdırmalar davam etdirilir. Bu şəxslərin digər analoji cinayətlər etdikləri də istisna olunmur. Onların əməllərindən zərərçəkən başqa vətəndaşlar varsa, bu barədə ərazi üzrə polis idarə, şöbə və bölmələrinə, habelə DİN-in “102” Zəng Mərkəzinə məlumat verə bilərlər.\n14 Yanvar 2022 16:52 - SOSİAL HƏYAT


Komandamız Dohada səkkizinci yeri tutdu - Modern.Az Azərbaycan və dünya xəbərləri\n14 Yanvar 2021, 00:24 | AKTUAL\nKomandamız Dohada səkkizinci yeri tutdu\nQətərin paytaxtı Doha şəhərində keçirilən cüdo üzrə nüfuzlu "World Masters" turniri başa çatıb.\nModern.az xəbər verir ki, yarışda dünyanın ən güclü cüdoçuları ilə yanaşı, Azərbaycan idmançıları da mübarizə aparıblar. Milli komandamız beynəlxalq yarışda iki gümüş medal qazanmaqla, ümumi komanda hesabında səkkizinci yeri tutub.\nQeyd edək ki, turnirdə 7 cüdoçumuz mübarizə aparıb. Zelim Kotsoyev (100 kq) və İrina Kindzerska (78 kiloqramdan yuxarı) yalnız finalda uduzaraq turnirin gümüş medalını qazanıblar.\nXatırladaq ki, Dohada mübarizə aparan cüdoçularımızdan Nicat Şıxəlizadə, Orxan Səfərov, Elmar Qasımov, Aişə Qurbanlı və Leyla Əliyeva yarışı medalsız başa vurublar.